Patinets, bicis i la bona convivència als carrers de Castelló, per Toni Bataller - Castelló Notícies\nInici Autors/res Patinets, bicis i la bona convivència als carrers de Castelló, per Toni...\nPatinets, bicis i la bona convivència als carrers de Castelló, per Toni Bataller\nGeneralment, quan ens referim al perill de la carretera evoquem la imatge d’un conductor incívic que fa de l’autovia la seua pista de carreres, que protagonitza imprudents maniobres a les carreteres secundàries posant en risc la resta dels conductors o que, de tant en tant, dona la nota quan bufa en la inapel·lable maquineta de la guàrdia civil, evidenciant una bona castanya.\nAmb tot, el perill del trànsit també està dins dels pobles, en concret a les zones de vianants i sobretot arran les noves tendències, com ara els patinets elèctrics i tot l’ecosistema de dues rodes que el mercat ha ofertat per al plaer d’alguns i el turment de la resta.\nDes que la primera bicicleta, atribuïda a l’alemany Karl Freiherr von Drais, va començar a rodar en 1817, han transcorregut dos segles d’innovacions —des de rodar sense pedals fins a les bateries autònomes— que han acreditat la seua supervivència com a vehicle senzill i ecològic. De manera semblant, tot i que molts creien que el patinet tenia menys futur que un ministre dient el que realment pensa davant d’un micròfon, finalment s’ha consolidat com un desitjat objecte de consum que s’ha guanyat el seu lloc als corredors especialitzats del Decathlon, entre les ofertes del tres per dos del Carrefour o, inclús, a la tendeta virtual que l’espavilat del veí ha col·locat a Amazon després, clar, de veure un tutorial a YouTube per a fer-se ric en deu dies.\nAra bé, la singular estampa d’un patinet conduït per un adult… és una bucòlica experiència per a tots els que pul·lulem pels carrers de Castelló? El sector té la seua quota de mercat i els usuaris d’aquests aparells gaudeixen d’un vehicle econòmic, ecològic i versàtil per a desplaçar-se sense fer el més mínim esforç; veritablement, la qüestió podria ser idíl·lica si tots els seus conductors —inclosos els de bicis convencionals— ho feren exclusivament per la carretera, que és el seu hàbitat adient.\nAixí, una de tantes zones castelloneres potencialment perilloses per la invasió del patinet —o les bicis en direcció contrària— és el carrer El Palleter, el qual des de la seua «pseudopeatonalització» ha esdevingut una ruleta russa, sobretot amb l’encreuament amb el carrer Carles Carbonell. De fet, passejar-hi en direcció al mercat o a l’inrevés ja és sovint un esport de risc, perquè alguns individus amb bici, patinet o derivats —que de tot n’hi ha ja a la vinya— davant la mancança de la vorada, esgoten l’espai en girar el cantó com si foren Marc Márquez tombant en el corredor de sa casa. Consegüentment, el risc d’atropellament és tan real com la contaminació acústica que provoquen les motos amb el tub d’escapament trucat.\nEl primer atropellament registrat de la història va tindre lloc un dèsset de juliol de 1896, quan la senyora Bridget Driscoll va morir a Londres, atrapada per un cotxe que superava la velocitat màxima permesa llavors en vies urbanes: 3,2 km/h!\nMés curiosa —i menys luctuosa— és la primera sanció per excés de velocitat de la història, el dubtós honor de la qual li correspon al senyor Walter Arnold, un venedor de cotxes britànic, que conduïa un Karl Benz el vint-i-huit de gener del mateix 1896 a 13 km/h.\nCrec, doncs, que és inevitable la comparació segle amunt, segle avall: el límit de velocitat illo tempore estava establit en 3,2 km/h i, tanmateix, a hores d’ara la limitació actual de 30 km/h sembla, tot i que necessària, un passeig de caragols desfilant en festes —òbviament la senyalització i la seguretat dels carrers actuals no tenen res a veure amb el que hi havia fa cent anys—.\nTornant a la caòtica irrupció del vehicle de dues rodes als nostres carrers, hi ha algun tipus de normativa que regule per on ha de conduir un adult el seu patinet? L’administració delega la regularització en l’àmbit municipal. Si prenem com a referència la normativa de València, els patinets elèctrics s’adscriuen, segons la DGT, dins de la categoria de vehicles de mobilitat personal (VMP). Aquests han de limitar la velocitat màxima entre 6 i 25 km/h, i només els que no passen de 10 km/h poden circular per les vies de vianants —però no per les voreres—; tots els altres han de circular exclusivament per la carretera o els carrils bici, evidentment respectant el sentit que indiquen els senyals. A més a més, aquells que superen els 25 km/h ja es consideren vehicles de motor, amb totes les implicacions legals corresponents.\nEn general, es recomana l’ús del casc, tot i que només és obligatori per als vehicles tipus B (els que pesen fins a 50 kg i amb una velocitat màxima de 30 km/h), i recomanable per als més lleugers, tipus A (amb un pes fins a 25 kg i una velocitat màxima de 20 km/h). D’altra banda, contractar una assegurança de responsabilitat civil és aconsellable, però de moment sols és obligatòria a Benidorm, Alacant i Barcelona.\nQuant al sentit comú —que molt sovint és de tot menys comú—, està establit que el patinet elèctric ha de dur un únic passatger, el qual haurà de respectar les direccions i el sentit dels carrers, i l’edat mínima per pujar-hi és de setze anys.\nEs pot racionalitzar el trànsit dels carrers, doncs, abans que aquesta situació vaja a més? Sí. Quan tots els conductors es consciencien que la vorera s’ha de preservar per als vianants i, ja de pas, quan l’Ajuntament elabore una normativa municipal ad hoc que regule amb més recomanacions que sancions, però amb claredat l’ús d’aquests incipients mitjans de desplaçament. I més tenint en compte que el futur de la mobilitat ja és sens dubte elèctric —en 2050 estaran prohibits els vehicles de combustió a tota Europa—, i cal regularitzar-ho als carrers perquè el patinet de majors no tardarà a ser tan familiar a les nostres vides com el WhatsApp, les pandèmies o Bob Esponja.\nArticles relacionats de Toni Bataller:\nVelocímetres, multes i altres perills a Castelló, per Toni Bataller\nArticle anteriorCoronavirus a Castelló: la incidència es torna a duplicar, açò encara no ha acabat\nArticle següentCoronavirus a Castelló: es triplica la incidència i els contagiats!\nEntrevista a Bryan Richart, els problemes del nostre riu Albaida\nL’origen de l’expressió ‘estirar (de) la manta’, per Toni Bataller\nCampanya a Castelló sobre detecció d’alcohol i drogues al volant\nAmb la vista posada en les imminents festes nadalenques, la Policia Local de Castelló col·labora en una nova campanya especial que ha començat la...\nReportatges fotogràfics del II Duatló Escolar a Castelló 2020\nNoves dades de contagiats per la COVID-19 a Castelló i açò...\nObituari – FREDERIC CLIMENT CONSTANT\nEls escolars de Castelló comencen les celebracions del 9 d’octubre\nAndreu Valor, entre somnis i realitats per Amàlia Garrigós a Nosaltres...\nEl Covid-19 i la fam, per Josep Miquel Bausset


Al segle XXI una part del món es troba immersa en una revolució tecnològica sense precedents que ha suprimit les distàncies i ha reduït al mínim els temps per desplaçar-se d'una part a l'altra del planeta. Es pot estar en contacte immediat i compartir coneixements, experiències i tota mena d'informació en temps real, i a més les infraestructures cobreixen totes les necessitats.\nPerò paral·lelament conviu una gran part de la humanitat que no té els més elementals mitjans materials per tenir una vida digna. Serveis tan bàsics com l'aigua potable, sanejament o electricitat són impossibles per a molts milions de persones. Només n'hi ha prou amb apuntar algunes xifres (font ONU):\n884 milions de persones no tenen accés a l'aigua potable.\n2.600 milions no disposen de sanejament, ni tan sols elemental.\nCada dia moren 5000 nens per mancar d'aigua potable i sanejament.\nEl 20% de la humanitat no compta amb energia elèctrica.\nA més cal remarcar que 31 milions d'éssers humans viuen en camps de refugiats després de fugir de guerres o desastres naturals aguditzats pel mal ús dels recursos. Aquest contrast entre un món tan desenvolupat i tecnològic i un altre món que sobreviu entre la misèria, la manca de oportunitats i la insuficència de les més bàsiques infraestructures és inadmissible.\nDavant d'aquesta inequitat és indispensable la cooperació per part d'institucions que promouen i gestionen l'ajuda humanitària i el desenvolupament de les infraestructures i equipaments que la part desfavorida de la humanitat necessita, d'acord amb el que exigeixen les legislacions i tractats internacionals.\nAmb tècniques ancestrals avancen sobre el desert a Burkina Faso\nLa Fundació Econciencia desenvolupa dos projectes de cooperació per millorar la qualitat de vida en zones aïllades de l'Argentina\nLa educació es l'eina fonamental per a conscienciar sobre el canvi climàtic\nGairebé 900 milions de persones no tenen accés a l'aigua potable\n17 objectius globals per al el desenvolupament sostenibe. ONE.org\nDesenvolupada a Holanda una bomba d'aigua que funciona amb energia cinètica


qui hauria d’obtenir una mamografia abans dels 40 anys - Estil De Vida\nPot semblar un problema per al futur, però és possible que en necessiteu un.\nPer Lauren Bunch Pin FB Twitter Correu electrònic Enviar missatge de text Imprimir Foto: Juice Images / Getty Images\nSi tornes a ser un Gen-Zer o un Mil·lenari, les mamografies poden semblar una cosa del futur llunyà. Al cap i a la fi, tant l ’American College of Obstetricians and Gynecologists (ACOG) com la American Cancer Society no recomanen projeccions fins als 40 anys.\nPerò, com tota la salut, totes les persones són diferents, i les vostres recomanacions de cribratge del càncer de mama també poden diferir. (És rar que la Clínica de Cleveland relata que només el cinc per cent de tots els càncers de mama es produeixen en dones menors de 40 anys, però és possible que pateixi càncer de mama quan ets jove).\n'Pot ser confús perquè algunes associacions i organitzacions recomanen coses diferents', afirma Rachel Brem, M.D., fundadora i responsable mèdica de la Fundació Brem, una ànim de lucre dedicada a l’educació i proves del càncer de mama. 'Què són tot Estic d’acord en què si obteniu la mamografia anualment a partir dels 40 anys (o abans si teniu un dels factors de risc que es discuteixen a continuació), teniu la major possibilitat de sobreviure ”.\nCom es pot saber si s'hauria de projectar abans? Aquí, els experts desglossen el vostre risc.\nLes Directrius Generals\nL’última actualització de les directrius de l’ACOG (anunciada el 2017) recomana àmpliament que les dones amb un risc mitjà de càncer de mama han de considerar les mamografies a partir dels 40 anys, amb totes les dones que es van examinar fins als 50 anys. Després d’un cribratge inicial, les dones (de nou, de risc mitjà) s’ha de cribar cada un o dos anys, segons les recomanacions del seu metge. (Llegiu: 6 dones comparteixen les seves primeres històries de mamografia)\n'Recomanem que es faci una mamografia de cribratge cada any com a part de l'autocura del benestar de la mama', afirma Stephen Rose, M.D., director de recerca clínica de la mamografia Solis. 'Les proves anuals probablement trobin càncer de mama abans d'hora, quan és' petit '. Es recomana que la majoria de les dones continuïn fins que tinguin almenys 75 anys. (Una bona notícia, però: Aquesta nova tecnologia fa que les mamografies siguin menys doloroses, perquè realment no haurien de ser tan dolentes.)\nQuan hauríeu de començar d'hora\nEncara que tot sembli correcte amb les vostres noies, és possible que hagueu de tenir proves abans. 'Si' apos; re & apos; alt risc, & apos; Aleshores, es va animar que aquests exàmens anuals comencin a 30 ', afirma Robert Segal, M.D., cofundador de LabFinder.com, una plataforma en línia per programar i revisar els resultats de les proves mèdiques. 'Si estàs preocupat pel risc, el primer pas és consultar el teu metge sobre el cribratge previ'.\nEn aquest cas, hi ha un alt risc:\nTenir pits densos. Tenir pits densos augmenta el risc de càncer de mama en un 25 per cent, afirma el doctor Brem. (Aquí teniu tot el que cal saber sobre els pits densos i què significa el risc de càncer de mama.)\nTenir antecedents familiars de càncer de mama. Fixeu-vos en atenció si teniu un parent de primer grau (germà, progenitor o fill) amb càncer de mama, especialment si es tracta d’un càncer de mama premenopausa; més d’un parent de primer grau amb càncer de mama; un familiar que tenia càncer de mama als dos pits; o diversos parents de segon grau amb càncer de mama, afirma el doctor Brem.\nTeniu el “gen del càncer de mama”. Si tu o un dels seus familiars de primer grau té la mutació del gen BRCA1 o BRCA2 (que podeu determinar en base a proves genètiques), és probable que el vostre metge us recomani que us procedeixi a la detecció precoç. (Nota: els homes poden portar el gen BRCA tan sovint com les dones, afirma el doctor Brem.)\nHaver tingut exposició a radiacions. Si el pit ha estat exposat a radiacions (com ara radioteràpia) entre els 10 i els 30 anys, és possible que hagueu de fer una detecció prèvia.\nÉs una dona afroamericana. El Col·legi Americà de Radiologia va publicar recentment recomanacions que les dones afroamericanes comencin a examinar-se a una edat més primerenca; específicament, que tenen una avaluació del risc als 30 anys per comprovar si es necessita un cribratge previ.\nSón jueus Ashkenazi. El doctor Brem diu que les dones jueves Ashkenazi tenen un risc molt més gran. 'A la població general, el risc de tenir un gen que augmenti el risc de càncer de mama és un de cada 400. A la població jueva Ashkenazi, és de cada 40 anys', diu.\n'Si teniu antecedents familiars de càncer de mama, haureu de començar la detecció de cinc a deu anys abans de l'edat que el vostre familiar de primer grau va desenvolupar càncer de mama', afirma el doctor Brem. A més, si teníeu càncer de mama o heu tingut una biòpsia que us mostri 'atípica'; les cèl·lules, que no són completament normals (però no el càncer), tenen un risc més gran i hauríeu de controlar-les amb anterioritat i sovint ”.\nAixò no significa només mamografies: els ultrasons, la ressonància magnètica (IRM) i la imatge molecular de mama (MBI) s’utilitzen tots en el cribratge de càncer de mama.\nQuan hauríeu de controlar-vos el més aviat possible\nAlguns metges diuen que les recomanacions tradicionals d’autoexàmens, ja ho sabeu, és “efectiu per comprovar-vos a la dutxa amb dos dits i moviments circulars”. (Consulteu: Els metges descomponen el vostre risc de càncer de mama) Ara bé, l’èmfasi és saber què és normal per als vostres pits.\nTot i així, molts metges continuen recomanant-se les autoexàmens: 'Les dones encara haurien de fer un autoexamen de mama cada mes, perquè ningú no coneix una dona tan bé com ella mateixa', afirma la doctora Brem. 'Si creieu que alguna cosa ha canviat, que disminueix la pell de la mama o del mugró, una descàrrega cruenta o un mugró nou, una massa o qualsevol enrogiment a la pell o al mugró, haureu de veure un proveïdor sanitari'. (Consulteu també aquestes 15 coses quotidianes que poden afectar els vostres pits.)\nAl final, 'no hi ha cap cost ni radiació, veritablement, cap desavantatge de l'autoexamen, amb la possibilitat definitiva de trobar un càncer de mama anterior', afirma el doctor Brem. Així que val la pena conèixer-se els pits de si té o no un risc augmentat.\npla de menjar nou any\nTess Holliday boicota a Uber després que el cos del conductor la fa vergonya\nConsells per treballar a la calor de l’estiu\nEls implants culpables s’han relacionat amb una forma rara de càncer\n6 Text que hauríeu (probablement) de no enviar-lo mai a ella ni a ella\nEl estrany avantatge de mossegar-se les ungles


Global Estudis o Economia, política i filosofia? UPF - Preguntes i Respostes | Preparats, Llestos, Universitat\nBones! Jo us escric perquè estic indecis sobre quin grau fer. Jo tinc molt clar que m’agradaria en un futur desicar-me a les relacions internacionals. Des de fa uns anys que tenia pensat cursar la carrera de Economia, Política i Filosofia a la UPF ja que t’ofereix un estudi interdisciplinar i durant la carrera estudies a diferentes universitats la qual cosa m’agrada. Però fa al voltant d’un any que vaig veure que la Pompeu també oferia la carrera de Global Estudies que tenia una projecció més internacional tot i ser de només tres anys. El meu problema és que ambdues tenen coses que m’agraden i que no. La primera perquè et dona milllors coneixements d’economia i també tens la branca filosòfica per a poder tenir un estudi més interdisciplinar, el problema és que mirant-me el pla d’estudis he vist que està més enfocada a un ambit més nacional i això és el que em tira enrere. I de la segona m’agrada el fet de la projecció internacional i de l’especialització en blocs, no obstant, no em convenç que només siguin tres anys (180 crèdits) i que és una carrera més d’humanitats i que potser a l’acabar em manquin coneixements econòmics. Estic fet un embolic. Sabrieu alguna diferència més entre ambdues que em poguessin ajudar a decidir? Pel meu futur, quina em recomaneu? Moltes gràcies!!\nEstà clar que el que més valores per escollir els estudis és que tinguin una fixació internacional, ja que el teu objectiu va en aquesta direcció. Per tant, nosaltres et recomanaríem que triïs Global Studies o qualsevol altre Grau que vagi en aquesta línia.\nD’altra banda, si creus que Economia, política i filosofia et donaria uns coneixements teòrics que manquen a l’altre Grau, simplement intenta buscar-los en estudis complementaris que puguis combinar amb la carrera! Durant o després del Grau, pots enriquir-te amb cursos i formacions que t’interessin i que completin el teu perfil acadèmic:\n– Màsters i postgraus: un cop acabis el Grau, pots acabar d’especialitzar-te!\n– MOOCs: són cursos online i gratuïts que ofereixen universitats de tot el món. Hi ha temes molt interessants! Els trobaràs en webs com: https://miriadax.net/\n– Cursos: n’hi ha de presencials, online, gratuïts, de pagament… Busca entitats, centres culturals o ateneus del teu municipi o comarca i dona un cop d’ull a quines formacions i xerrades ofereixen! També pots apuntar-te a classes online de webs com Skillshare i escoltar xerrades com les ‘Ted Talks’ a Youtube.\nUn bon web on fer una cerca és: https://www.educaweb.com/\nEsperem que aquesta alternativa de l’educació complementària sigui una bona solució i deixis de sentir-te indecís 🙂


ERC recordarà Companys en el 81è aniversari del seu afusellament\nL'homenatge serà el 15 d'octubre a les 19:00h a la plaça Lluís Companys\nEl partit d’Esquerra Republicana i Jovent Republicà de Terrassa retran un homenatge a la figura del president Lluís Companys, en el 81è aniversari del seu afusellament. L’acte es realitzarà a partir de les 19:00h de la tarda davant el monument a la Plaça Lluís Companys. Es farà una ofrena floral, uns parlament, i un any més, l’homenatge anirà seguit dels Cants de la Llibertat, que desplaçaran la cantada reivindicativa fins a aquest espai. En l’homenatge hi intervindran Xènia Albà, presidenta d’Esquerra Republicana de Terrassa, i Ona Martínez, Regidora a l’Ajuntament de Terrassa de Memòria històrica i Drets Humans, en representació de Jovent Republicà.\nDes d’Esquerra Republicana i Jovent Republicà de Terrassa conviden a les entitats i partits terrassencs, així com qualsevol ciutadà o ciutadana de la ciutat, a assistir a l’acte d’homenatge.\nSeguint la dinàmica dels darrers anys, Esquerra Republicana planteja el record del qui va ser president del partit com un acte de reivindicació d’una figura històrica patrimoni de totes les catalanes i catalans, també a la nostra ciutat. “Ara, que Terrassa comença a implementar des de l’Ajuntament programes decidits en record de la memòria històrica de les víctimes de guerra civil i la repressió franquista -amb iniciatives com la col·locació de les primeres Stolpersteine a la ciutat en record a les víctimes del feixisme-, es vol mantenir l’acte homenatge com un espai compartit de record i denuncia per Lluís Companys, l’únic president de govern escollit democràticament executat en la història d’Europa”, declara el partit polític municipal en un comunicat.\nEn aquest sentit, Esquerra Republicana i el Jovent Republicà de Terrassa tornen a convidar a tota la ciutadania de la ciutat, entitats i partits terrassencs a compartir aquest homenatge i significar-lo com a “espai de reivindicació per totes les persones que, encara avui dia, continuen patint la repressió de l’estat espanyol”.\nERC Terrassa Jovent Republicà Lluís Companys política Terrassa


Sant Jordi mesura la seva potència - VilaWeb\nDissabte 23.04.2011 06:00\nSant Jordi mesura la seva potència\nEditors i llibreters confien que la festa minimitzarà les circumstàncies adverses\nAquest Sant Jordi cau en mala data. Als telenotícies, els llibres es posen de costat amb les processons i les dades d'ocupació turística. Aquest pot ser el Sant Jordi dels 'guiris', fet que ajudarà a la difusió internacional de la festa però que no ajudarà gens a vendre més llibres en l'àmbit de la literatura catalana. Això els editors i els llibreters ho saben, però també confien en la festa: Sant Jordi és de les diades més emblemàtiques i boniques que es fan i això pot minimitzar les circumstàncies adverses. La directora editorial del Grup 62, Ester Pujol, aixi ho explica: 'La casuística no es pot canviar (la data, el temps que ens pot fer la guitza...), però sóc optimista, perquè és una festa tan potent, potser la més bonica que tenim, d'expansió al carrer, que barreja amor i cultura, que dóna una imatge de civiització, que és també el tret de sortida de la primavera...'\nEditors i llibreters preveien que durant tota la setmana es vendrien més llibres del que és habitual, i sí, llibreters de diferents ciutats ho han constatat a VilaWeb. Però, segons Guillem Terribas de la llibreria 22 de Girona, aquest fet ja fa anys que es dóna: 'Ahir em vaig mirar les dades de l'any passat i durant la setmana havíem venut una mica més que enguany, i sense fer res d'especial ni descomptes ni presentacions. És que els nostres clients valoren que els puguem atendre bé, que els hi puguem fer recomanacions, que trobin els llibre que busquen, i que els hi puguem embolicar per regal.'\nEls més venuts i els més demanats\nPer a aquest any, com l'any passat, la venda de llibres es preveu molt repartida: no hi ha un best seller clar i això, segons expliquen els llibreters, beneficia els autors catalans, que ofereixen un ventall ampli de possilibitats: és l'any d'un bon grapat d'autors amb primera novel·la, una part dels quals ha aconseguit premi. Aquesta situació es podria trobar a l'estela del fenomen de 'L'últim patriarca', de Najat El Hachmi, que ha fet un camí fulgurant i el continua fent: ha estat de gira per Alemanya i ha recollit crítiques elogioses, i aquesta setmana se'n va a Nova York per participar al festival World Voices que organitza el Pen. Precisament Najat El Hachmi presenta aquesta Sant Jordi la seva segona novel·la, 'La caçadora de cossos'. També és interessant el nombre d'autor que publiquen segona novel·la i que, d'alguna manera, podríem dir que comencen a fer carrera literària.\nEls llibreters aquesta setmana han venut força alguns títols previsibles i d'altres difícils d'imaginar. Per exemple, Guillem Terribas diu que va venent bé títols com 'L'arqueòleg' de Martí Gironell; l'Albert Espinosa, 'Si tu em dius vine, ho deixo tot… però digue'm vine'; 'Un hotel a la costa (Tossa de Mar, 1933-1939)' de Nancy Johnstone; també el d'Eduard Márquez, 'L'últim dia abans de demà'. Biel Barnils de la llibreria la Tralla de Vic sorprèn amb els títols que diu que va venent més: 'No sé com aprimarme' del doctor Pierre Dukan i el llibre de Kilian Jornet, 'Córrer o morir'. Barnils diu que la venda de narrativa va més repartida. Per la seva banda, Quim Jubert de la llibreria l'Odissea de Vilafranca del Penedès, ha explicat que ven molts llibres de l'Albert Espinosa i també del manifest 'Indigneu-vos!' d'Stéphane Hessel, que ja se li ha acabat.\nA la llibreria Viladrich de Tortosa, Rosa Cubeles constata que els seus clients tenen tirada a regalar autors del territori, que enguany n'hi ha un munt. També comenta que ja se li ha acabat el Premi Sant Jordi ('L'home de la maleta' de Ramon Solsona), que ha sortit molt bé. Precisament Cubeles obre la caixa dels trons de cada Sant Jordi: la dificultat de servir les comandes i com evitar que les grans llibreries i cadenes concentrin grans estocs de títols, en detriment de les llibreries de ciutats més petites. Perquè a Cubeles no li han servir més Premis Sant Jordi, i no en té per vendre avui. Aquesta situació li ha passat amb altres llibres com el d'Stéphane Hessel, que també se li ha acabat, i el de Marta Rojals, 'Primavera, estiu, etcètera'. Cubeles, que reconeix que per Sant Jordi si no se'n venen uns se'n venen uns altres, també creu que quan es fan les llistes dels més venuts n'hi hauria d'haver dues: els més venuts i els més demanats.\nEl cas de 'Primavera, estiu, etcètera', exhaurida al magatzem\nUn cas a banda és el del llibre 'Primavera, estiu, etcètera' (La Magrana) de Marta Rojals. La llibretera Rosa Cubeles ha explicat que fa quinze dies que es va quedar sense existències d'aquest títol, que el va demanar de seguida però que no li han tornat a servir. Guillem Terribas es troba en la mateixa situació: va demanar més exemplars de la novel·la perquè és una de les 22 novetats que recomana per aquest Sant Jordi. Fa quinze dies ja li van advertir que per Sant Jordi no n'esperés més. És la primera novel·la de Marta Rojals i ha tingut una molt bona acollida de crítica i públic i se n'ha parlat molt a la xarxa. Els llibreters la recomanen i fa setmanes que molts d'ells demanen de tenir-ne més exemplars de cara al 23 d'abril .El Llibreter li ha concedit el Premi Exhaurim-lo! 2011. I sembla que s'exhaurirà de veritat, doncs queden exemplars a algunes llibreries però no en queden al magatzem. Per això ' El llibreter' en el seu bloc ple de recomanacions pels lectors que necessitin consell, encoratja a exhaurir totalment aquesta edició avui,: 'tota l’edició està repartida per les llibreries del país, raó per la qual reitero la crida exhaurir-lo. Però els llibreters que no el podran vendre avui no estan gaire contents com és el cas de Terribas: 'Els llibreters no l'hem pogut exhaurir a base de recomanar-lo, l'editorial se'ns ha avançat al no voler-lo reeditar i sap greu' .\n> Els autors, protagonistes: les signatures del dia del llibre\n> Dos centenars de novetats per a triar aquest Sant Jordi\n> Més enllà de la novetat\n> Quin llibre regalaràs per Sant Jordi?\n> Un Sant Jordi de commemoracions\n> El valor d'Enric Valor\n> Literatura, ciència i internet\nLES CITES DEL DIA DEL LLIBRE\nSANT JORDI A PALAFRUGELL: MANIFEST I JOSEP PLA\nD'11.00 a 21.00 Lectura del manifest Sant Jordi a Palafrugell 2011 i Lectura continuada del llibre 'Barcelona, una discussió\nentranyable' de Josep Pla, inclòs a 'Primera volada', volum III de l’Obra Completa. Enguany se celebren els trenta anys de la mort de l'escriptor.\nLECTURES EN VEU ALTA A L'ATENEU BARCELONÈS\n'Lectures en veu alta' al jardí romàntic de l'Ateneu Barcelonès, de dos quarts de dotze a les dues del migdia. Els tres autors triats enguany són: Joan Maragall (mort fa cent anys), Josep M. de Sagarra (mort en fa cinquanta) i Maria Aurèlia Capmany (morta en fa vint).\nPOESIA ERÒTICA AL MOLINO AMB BIEL MESQUIDA I PEPA LÓPEZ\nL'emblemàtic espai escènic El Molino, que fa pocs mesos ha tornat a obrir i a programar espectacles, celebra per Sant Jordi una jornada de portes obertes, d'11.00 a 16.00. A fora del recinte, a la plaça Bella Dorita, a partir de les 11.00 es farà una milonga gratuïta conduïda pel ballarí i director artístic del cicle 'El Molino Tango', Claudio Hoffmann. Després, un acròbata amenitzarà l’ambient de la plaça durant la resta del migdia. A les 12.00 i a les 13.00, l'actriu Pepa López i l'escriptor Biel Mesquida faran el recital de poesia eròtica 'Bells verds'.\nLa institució de les Lletres Catalanes brinda 'Joan Maragall. La paraula il·luminada', al Palau Moja de Barcelona, en l'escaiença de l'Any Maragall, que recorda els cent cinquanta anys de la seva naixença i els cent de la seva mort. També a Barcelona, al CCCB, es pot veure l'exposició 'La Trieste de Magris', sobre la relació de l'escriptor italià Claudio Magris amb la seva ciutat natal. Encara a Barcelona, l'exposició 'Sándor Márai. Un pelegrí del segle XX' il·lustra sobre la vida i l'obra d'aquest escriptor hongarès. Al museu es Baluard de Palma, l'exposició és sobre 'Eduardo Arroyo. Pintar la literatura'. Finalment, és una bona setmana tant per a acostar-se a la Fundació Palau de Caldes d'Estrac per conèixer millor Josep Palau i Fabre, com per a fer cap a la Fundació Josep Pla de Palafrugell, enguany que fa trenta anys que en Pla va morir.\nTOTES LES ACTIVITATS DE LA XARXA DE BIBLIOTEQUES MUNICIPALS DE BARCELONA I RODALIA\nFins el 5 de maig s'organitzen actes i activitats en motiu de la diada del Llibre. La web de la xarxa de biblioteques les aplega totes. També ofereix: Un Sant Jorid infantil, recomanacions de llibres, la possibilitat de felicitar el Sant Jordi amb una postal, recomanacions de música, descomptes amb el carnet...\nSANT JORDI A ALEMANYA\nEstrena a Alemanya de 'Pedra de Tartera' ('Wie ein Stein im Geröll'), a partir d'una adaptació de Joaquim Vila de l'obra de Maria Barbal. L'acte es farà al Südtüringeisches Staatstheater de Meiningen sota la direcció de Jan Steinbach. Després hi haurà representacions el 27 d'abril, el 6 i 26 de maig i l'11 de juny. L'editorial Transit és l'editora de 'Pedra de tartera', que és l'obra més venuda del seu catàleg, i ha publicat en alemany altres obres de l'escriptora com ara 'País íntim' (2008), 'Emma' (2009), i enguany publicarà 'Càmfora'.\nA més, sota el lema 'Katalonien feiert Sant Jordi in Deutschland' ('Catalunya celebra Sant Jordi a Alemanya'), la Delegació de la Generalitat de Catalunya a Alemanya inicia aquest any un projecte perquè diverses llibreries celebrin la festa de les roses i els llibres. Enguany hi prenen part quinze llibreries de Berlín, Munic, Stuttgart, Frankfurt, Hamburg, Leipzig, Colònia, Bonn, Kiel, Tübingen, Siegen i Offenbach. Aquestes llibreries tindran cartells anunciant la festa i regalaran roses i punts de llibre el dissabte. La majoria de les llibreries faran un aparador especial amb senyeres catalanes i traduccions de literatura catalana a l’alemany.\nEl delegat de la Generalitat, Martí Estruch, també farà arribar un llibre a la cancellera Merkel, el president Wulff, el ministre d’Exteriors i l’alcalde de Berlín, entre d’altres polítics i periodistes destacats. El llibre escollit és la traducció alemanya de "L’ou de la serp", una selecció de les cròniques que el periodista Eugeni Xammar va escriure els anys vint i trenta del segle passat des de Berlín per a diversos diaris catalans.\nA més, s'ha editat el conte 'La rateta que escombrava l’escaleta', en versió bilingüe català-alemany, amb dibuixos de Mar Bonada, il·lustradora catalana resident a Berlín. D’aquest conte se’n farà una lectura i una activitat infantil amb titelles el dia 5 de maig.\nTambé se celebra el Sant Jordi a moltes altres ciutats del món. L'Institut Ramon Llull, que els hi dóna suport, en destaca Quebec, Nova York, Belgrad, Szeged i París.\nLA LLIBRERIA JAIMES FA SETANTA ANYS\nLa Llibreria Jaimes de Barcelona celebra el seu 70è aniversari el dia de Sant Jordi. Actualment, és la llibreria de referència en la difusió de la literatura francesa a la ciutat . L'establiment va ser fundat per Jaume Arnau, avi de Montserrat Porta, la seva directora actual, al 1941, en plena postguerra.\nLA LLIBRERIA DOCUMENTA FA UNA INVERSIÓ SEGURA\nAquest any, la Llibreria Documenta fa trenta-sis anys. La data no és cap nombre rodó, però ha servit per marcar el nombre de llibres seleccionats que es posaran a la venda en la parada que la llibreria té al Pla de l'Os de la Rambla per Sant Jordi. 'Aquest Sant Jordi, fes una inversió segura' diu l'eslògan de la campanya. I la inversió segura és apostar per diaments literaris, que han seleccionat mitjançant el seu vot 330 participants. És la 'Documental selection', una sèrie de títols immunes a la novetat, que són els diamants que exposa per a la venda la Documenta . Entre els cinc primers clàssificats hi ha 'Camí de Sirga' de Jesus Moncada, 'Tots els contes' de Pere Calders, 'Pa negre' d'Emili Teixidor, 'Gatopardo' de G.T. di Lampedusa, i 'La pell freda' d'Albert Sànchez Piñol. (Resultats i selecció).\nTALLERS SOBRE LLIBRES DIGITALS DE LA UOC\nLa Universitat Oberta de Catalunya (UOC) oferirà tallers sobre lectors digitals a l’espai del Wikilounge (Rambla de Catalunya 6, Barcelona) durant tota la setmana. Van adreçats als interessats a provar els nous dispositius de lectura de llibres electrònics. La universitat obsequiarà els participants amb un llibre electrònic, descarregat de la xarxa.\nEL LIPDUB DEL GRUP 62\nEn motiu de la diada de Sant Jordi bona part dels treballadros del Grup 62 (el grup editorial més important en llengua catalana, que conté els segells Edicions 62, Proa, Columna, Empúries, Destino català) han participat en un Lipdab (vídeo) que s'esdevé a la seu del grup.\nEL .CAT A MEITAT DE PREU PER SANT JORDI\nMitjançant el joc divulgatiu 'La Química de puntCAT' (commemorant l’Any Internacional de la Química) els participants que guanyin podran emportar-se un descompte del 50% en el registre o la renovació d'un .cat. El joc estarà sempre en línia de forma gratuïta, però la promoció estarà activa fins al 31 de maig de 2011.\nTEATRE AL 50%\nADETCA i els Teatres Públics de Barcelona ofereixen descomptes especials per anar al teatre coincidint amb la festa de Sant Jordi. Les entrades es podEn comprar al 'Tiquet Rambles' del Palau de la Virreina, del dissabte 23 d’abril al dissabte 30 d’abril. Les entrades amb descompte seran per a les funcions del 25 d'abril a l'1 de maig.


Joc Episodi de Scooby-doo 4: vaixell pirata dels ximples\nShaggy i Scooby Doo eren al vaixell pirata. I ara que necessiten escapar nnelf, fins que els pirates no es va despertar després de beure.\nJoc en línia Episodi de Scooby-doo 4: vaixell pirata dels ximples - jugar sense registre\nJuga jocs flash Episodi de Scooby-doo 4: vaixell pirata dels ximples zxgame9.com línia .. Si t'agraden els jocs en línia Episodi de Scooby-doo 4: vaixell pirata dels ximples - compartir amb els teus amics.\nCom jugar el joc en línia Episodi de Scooby-doo 4: vaixell pirata dels ximples. El control del joc Episodi de Scooby-doo 4: vaixell pirata dels ximples. Shaggy i Scooby Doo eren al vaixell pirata. I ara que necessiten escapar nnelf, fins que els pirates no es va despertar després de beure. Començar a explorar el vaixell, aixecant els elements desitjats per escapar.\nValora aquest joc: Jugat: 12585\nEpisodi de Scooby-doo 4: vaixell pirata dels ximples ( Vots170, Avaluació intermèdia: 4.46/5)


01/06/2017 a les 05:03\nLa polèmica de les multes plana sobre la Paeria des de l’últim ple municipal, celebrat el passat dia 26 de maig, en el qual va transcendir que havien prescrit algunes multes de trànsit imposades a regidors, segons la denúncia efectuada pel portaveu del Comú, que va afirmar que almenys té constància d’un cas. Des d’aleshores, la tinenta d’alcalde Montse Mínguez ha reconegut l’existència d’alguns casos però molt minoritaris perquè el nombre de multes prescrites seria d’unes cinc-centes sobre un total de 40.000, la qual cosa dóna idea del grau d’eficiència dels serveis municipals en matèria d’execució del cobrament.\nPer tant, res a dir respecte al bon funcionament de la Paeria en aquesta matèria, però sí en canvi sobre el fet que alguns regidors puguin utilitzar argúcies legals, perfectament legítimes si ho fan altres ciutadans, per evitar que les sancions arribin a ser efectives.\nLa primera obligació de qualsevol representant polític a la Paeria és no cometre actes que siguin objecte de sanció, però en el cas que això passi, té una obligació especial de fer front a les seues obligacions i abonar la multa com més aviat millor, a fi de donar exemple a la resta dels ciutadans, i evitar la sensació d’abús de poder, perquè a tots ens molesta pagar, però es fa més suportable si sabem que ningú no defuig l’obligació de fer-ho.\nEl compromís dels representants públics no s’acaba en el compliment de les responsabilitats que tenen atribuïdes al cartipàs municipal i el de ser un exemple de rectitud per a la resta dels ciutadans és sens dubte un dels més importants.


Equip d Assessorament i Orientació Psicopedagògica de Terrassa ELS ALUMNES AMB TDAH (TRASTORN PER DÈFICIT D ATENCIÓ I HIPERACTIVITAT)\nEquip d’Assessorament i Orientació Psicopedagògica de Terrassa\nELS ALUMNES AMB TDAH ELS ALUMNES AMB TDAH ELS ALUMNES AMB TDAH ELS ALUMNES AMB TDAH\n(TRASTORN PER DÈFICIT D’ATENCIÓ I\n1 DEFINICIÓ DEL TDAH...4\n2.1 Conducta desatenta...4\n2.2 Conducta impulsiva...5\n2.3 Conducta hiperactiva...5\n3 FACTORS ASSOCIATS AL TDAH... 6\n3.1 Aspectes associats al TDAH que poden interferir negativament en l’aprenentatge i el desenvolupament personal...6\n3.2 Aspectes que poden facilitar l’aprenentatge i el desenvolupament personal...6\n4 INTERVENCIÓ EN EL TRACTAMENT DEL TDAH 4.1 El tractament farmacològic...7\n4.2 El tractament psicopedagògic...7\n5 INDICADORS D’ALERTA DEL TDAH A L’ESCOLA...8\n6 SUGGERIMENTS PER AL ROFESSORAT...9\n6.1 Suggeriments generals per a facilitar el treball a l’aula...9\n6.2 Aspectes que el professorat ha de tenir en compte en les activitats escrites...10\n6.3 Aspectes a tenir en compte en les activitats de classe i en els deures.10 6.4 Aspectes que el professorat ha de tenir en compte en l’exposició de temes i lliçons...11\n6.5 Aspectes a tenir en compte en l’organització de l’aula...12\n6.6 Aspectes a tenir en compte en el control del comportament...12\n7 RECOMANACIONS GENERALS AL PROPI ALUMNE...13\n7.1 Estratègies per millorar l’estudi...13\n8 ORIENTACIONS ALS PARES...…...14\n10 ADRECES D’INTERÈS...18\nEl present document és un recull d’informacions de diferents publicacions i activitats de formació, la majoria promogudes per la Fundació ADANA i d’altres del CSMIJ (Centre Salut Mental Infanto Juvenil) del CAP Rambla de Terrassa. També del llibre “DÉFICIT DE ATENCIÓN CON HIPERACTIVIDAD. Manual para padres i educadores.” de Isabel Orjales Villar, que trobareu referenciat a la bibliografia.\nPretén donar a conèixer les necessitats educatives que genera aquest trastorn en els alumnes que el pateixen i donar suggeriments al professorat per a millorar la resposta que, des del centres educatius, es pot oferir.\n-Una explicació sobre les característiques i manifestacions del trastorn del TDAH (Trastorn per Dèficit d’Atenció i Hiperactivitat), factors que hi poden anar associats, indicadors d’alerta per detectar-lo a l’escola i característiques del tractament, tant farmacològic com psicopedagògic. (Apartats de l’1 al 5)\n-Suggeriments generals, al professorat, per facilitar el treball amb aquests alumnes a l’aula, aspectes a tenir en compte en les activitats escrites, en el els deures, en les explicacions de temes/lliçons, en l’organització de l’aula, en el control del\ncomportament. (Apartat 6 i subapartats corresponents)\n-Recomanacions generals al propi alumne i estratègies per millorar el seu estudi.\n-Orientacions als pares. (Apartat 8)\n-Bibliografia i adreces d’interès. (Apartats 9 i 10)\nLa majoria d’aspectes recollits en l’apartat de suggeriments per treballar amb aquests alumnes són actuacions habituals en les pràctiques docents. Són\nrecomanables per a tots els estudiants, però IMPRESCINDIBLES per els que tenen un TDAH. La intenció que té aquest recull és fer explícites aquestes pràctiques i\nassegurar la seva sistematització a la pràctica educativa.\nSón aplicables en les diferents Etapes de l’Ensenyament Obligatori tenint en compte, evidentment, les condicions de cada entorn escolar i la situació de cada alumne.\nCal tenir present que en la intervenció amb aquests alumnes es pot comptar amb la col·laboració dels diferents professionals que intervenen en l’atenció a la diversitat:\nMestre d’Educació Especial, Mestre de Pedagogia Terapèutica, Psicopedagog EAP i/o de Centre.\nM Mercè Massip\nPsicopedagoga de l’EAP de Terrassa\n• Inatenció: Interrupció prematura de l’execució de les tasques i conclusió incompleta d’activitats, incapacitat d’atendre a detalls, problemes per estar atent a dos estímuls a la vegada.\n• Impulsivitat: Dificultats per reflexionar abans d’actuar, per preveure les conseqüències de les pròpies accions, planificar actes futurs, seguir unes normes establertes.\n• Hiperactivitat: Suposa una inquietud excessiva en situacions que exigeixen inhibició motora. Excessiu moviment corporal que es tradueix en una activitat quasi permanent i incontrolada sense finalitat concreta. Les dificultats en controlar els moviments del cos es fan més evidents en aquelles situacions que requereixen estar quiets durant un període de temps. També es manifesta amb una parla excessiva, repetitiva.\n• Inatent: predomina la dificultat d’inatenció\n• Impulsiu-Hiperactiu: predomina la dificultat en l’autocontrol\n• Combinat: Presenta símptomes d’inatenció, d'impulsivitat i d’hiperactivitat.\n2. MANIFESTACIONS 2.1 Conducta desatenta\n• Seleccionar la informació més important.\n• Començar activitats o acabar-les.\n• Mantenir l’atenció en tasques o activitats lúdiques.\n• Parar atenció a dos estímuls a la vegada, com per exemple seguir el que diu el professor i prendre notes al mateix temps.\n• Estar preparat per contestar amb rapidesa.\n• Parar l’atenció suficient als detalls i evitar fer errors per descuit.\n• Mantenir l’atenció quan se li parla directament.\n• Seguir instruccions i acabar les tasques escolars, encàrrecs o altres obligacions.\n• Organitzar-se les tasques o activitats.\n• Presentar els treballs escolars amb gargots, incomplets, pobres…\n• Estar atent. Es distreu fàcilment amb estímuls irrellevants.\n• Ser curós en les tasques.\n• Acceptar realitzar tasques que requereixen un esforç sostingut.\n• Disposar del material necessari per realitzar les activitats. Sovint el perd o l’oblida.\n• Presentar els deures en el termini establert.\n• Parar-se a reflexionar abans d’actuar.\n• Preveure les conseqüències de les seves accions.\n• Planificar actes futurs.\n• Esperar el temps necessari per rebre les conseqüències gratificants prèviament pactades.\n• Treballar per a un objectiu a llarg termini.\n• Esperar el seu torn.\n• Esperar que s’acabi de fer una pregunta per després donar-hi resposta.\nSovint contesta abans de que s’acabi de fer.\n• Respectar el treball o el joc dels altres. Sovint interfereix.\n2.3 Conducta hiperactiva L’alumne amb TDAH sovint pot:\n• Moure en excés les mans o els peus. Moure’s o balancejar-se a la cadira.\nJugar amb alguna cosa entre les mans.\n• Abandonar el seient a classe o en altres situacions en les que s’espera que es mantingui assegut.\n• Córrer o saltar excessivament en situacions en les que és inapropiat fer-ho.\n• Estar “en marxa” o actuar com si tingués un “motor”.\n• Tenir dificultats per jugar o dedicar-se tranquil·lament a activitats d’oci.\n• Parlar en excés.\n• Disminució de la capacitat d’aprenentatge\n• Baix rendiment i fracàs escolar\n• Problemes emocionals (depressió, sentiment de desconfiança, inseguretat,…)\n• Trastorns de conducta o personalitat\n• Dificultats en les relacions familiars\n• Problemes en les seves relacions socials\n• Canvis sobtats en l’estat d’ànim, deguts a la seva frustració constant.\n• Dificultats en seguir les normes.\n• Molestar als companys a l’interrompre les seves converses o jocs.\n• Fer sorolls o sons.\n• Mostrar-se imprevisible: un dia fa bé la feina i el següent no.\n3.2 Aspectes que poden facilitar l’aprenentatge i el desenvolupament personal Les persones amb aquest trastorn també tenen grans virtuts i aspectes positius facilitadors:\n• Gran expressivitat afectiva\n• Capacitat per realitzar diverses activitats a l’hora\n• Pensament ràpid, intuïció.\n• Falta de malícia, ingenuïtat\n• Bona intenció\n• Gran capacitat de convenciment i de seducció\n5. INDICADORS D’ALERTA DEL TDAH A L’ESCOLA\nEls mestres, professors i/o psicopedagog del centre en un moment determinat, poden considerar la possibilitat que calgui derivar un alumne a un servei especialitzat (CSMIJ Centre Salut Mental Infanto Juvenil) perquè hi ha la sospita que pot tenir un TDAH.\nAquesta alerta pot donar-se quan observin algunes de les característiques següents de forma persistent amb intensitat i freqüència (durant un període llarg de temps) i que es donin en diferents entorns (casa, pati, menjador, aula, etc.).\n• Conducta inquieta, estar sovint fora del seu lloc.\n• No fer l’activitat que se suposa que ha de fer.\n• Dificultat per acabar el que ha començat.\n• No seguir les ordres o instruccions del mestre o professor.\n• Parlar fora de torn o cridar.\n• Mostrar-se agressiu amb els companys.\n• Posar-se nerviós amb facilitat.\n• Exigència desmesurada que les seves demandes siguin ateses de forma immediata.\n• Molestar els companys i interrompre els jocs i/o converses.\n• Canviar molt sovint d’activitat.\n• Respondre de forma precipitada.\n• Dificultat per esperar el torn de paraula.\n• Fer sorollets\n• Estar distret i no escoltar quan se li parla.\n• Desorganització en les tasques escolars.\n• Perdre o oblidar les tasques escolars.\n• Lliurar sovint els deures fora de termini.\n• Lliurar els treballs amb mala presentació i incomplets.\n6. SUGGERIMENTS PER AL PROFESSORAT\n6.1 Suggeriments generals per a facilitar el treball a l’aula:\nEn la mesura del possible aprofitar els principis dels enfocs cognitius i comportamentals per aplicar algunes estratègies encaminades a afavorir un treball i comportament a l’aula el màxim de reflexiu i adaptat.\n• Oferir models de conducta reflexiva amb aplicació de bones estratègies de solució de problemes. És eficaç oferir models de treball (professors-companys) que mostrin conductes reflexives que verbalitzin en veu alta estratègies d’observació i “enginys” pera resoldre problemes quotidians.\n• Afavorir que aprengui a autoavaluar-se correctament.\n• Ajudar-lo a que faci una atribució adequada dels èxits o fracassos i, per tant , el reconeixement d’un cert grau de responsabilitat en tot el que fa o li passa.\n• Afavorir la utilització d’autoinstruccions utilitzant el llenguatge per regular la seva conducta i ordenar el pensament per tal d’aprendre a pensar de manera més reflexiva.\n• Aplicar les autoinstruccions per a la resolució de qualsevol problema, ensenyant estratègies especifiques per cada tasca.\n• Utilitzar el reforç positiu per augmentar les conductes desitjables.\n• Pel que fa a les conductes pertorbadores -que a classe es fan difícils d’ignorar- es pot informar l’alumne, que si el seu comportament molesta els altres, haurà de sortir de classe uns moments (5 minuts, per exemple). Quan això succeeixi, se li ha d’indicar que surti, sense fer comentaris crítics ni ridiculitzants en públic. Se’l farà tornar a entrar després del temps pactat i sense comentaris.\n• Valorar els esforços dels alumnes per estar-se quiets o per tenir un bon rendiment. Fer-los conscients d’aquestes valoracions. Es pot fet a través de notes a l’agenda, valorant el treball presentat o, senzillament, mitjançant un senyal prèviament acordat entre el professor i l’alumne.\n• Comptar amb el noi/a amb TDAH per realitzar activitats que suposin activitat motora i que, per tant, permetin períodes curts de temps en els que es pugui moure: enviar encàrrecs a altres professors, repartir material entre els companys, sortir a la pissarra… per evitar que s’aixequi i deambuli per la classe o molesti els companys. Intentar que durant el temps de treball a classe, hi hagi poc soroll i moviment.\n• Inculcar l’organització i l’establiment de petits objectius personals. Formar l’hàbit d’ordenar les coses de classe diàriament. Reconèixer els petits avenços.\nAjustar les expectatives a les possibilitats de l’alumne. Establir metes a curt termini, realistes i avaluables.\n• Planificar els canvis amb antelació donant un límit de temps per a realitzar-los.\nEstablir regles clares, repassar-les, i reforçar positivament el seu acompliment.\n6.2 Aspectes que el professorat ha de tenir en compte en les activitats escrites\n• Ser constant en l’exigència de pautes concretes en la presentació de fulls (marges, nom, data…)\n• Plantejar poques activitats per full i amb espais suficients per a les respostes.\n• Reduir la quantitat d’exercicis en activitats de pràctica reiterativa.\n• Subratllar els paràgrafs més importants de la pàgina.\n• Centrar l’atenció en una activitat concreta tapant (si cal) les altres activitats del full.\n• Realitzar avaluacions curtes, sovintejades, evitant controls extensos.\n• Presentar les instruccions escrites clarament redactades i amb ordinador, tant si són activitats d’aprenentatge com d’avaluació\n• Subratllar les paraules clau i el vocabulari específic en les consignes escrites.\n• Aconsellar un sistema d’arxivar les feines que facilitin als alumnes l’organització de les tasques escrites, evitant la dispersió dels fulls.\n6.3 Aspectes a tenir en compte en les activitats de classe i en els deures\n• Preveure, en el cas de donar deures, que l’alumne serà capaç de realitzar-los, tenint en compte la dificultat i/o extensió.\n• Limitar, en la mesura possible, les tasques i deures per tal que l’alumne les pugui completar i presentar en un termini raonable.\n• Explicar els deures utilitzant el suport de la pissarra, verbalitzant alhora les instruccions.\n• Assegurar-se de deixar temps per copiar l’escrit a la pissarra.\n• Segmentar les feines complexes en fases, marcar un temps prudent per determinar cada fase, alabar l’alumne cada vegada que hagi aconseguit arribar a l’objectiu marcat i demanar-li que segueixi a continuació amb la següent fase.\nPossibilitat de correcció immediata en cada fase.\n• Estructurar la realització de les feines en temps curts per tal que pugui acabar les tasques.\n• Establir un sistema de recolzament utilitzant el suport d’un company responsable que l’ajudi en la comprensió de les activitats a realitzar\n• Emfasitzar l’ús de l’agenda. Donar un temps concret a cada sessió de classe només per fer les anotacions mentre el mestre/professor les escriu a la pissarra. Fer-ne la supervisió mentre els alumnes les copien.\n• Facilitar esquemes, guies d’estudi setmanals i la planificació de l’estudi diari.\n• Anar controlant les feines que es portin a terme a llarg termini. Fer recordatoris, demanar esquemes, comentar, etc.\n6.4 Aspectes que el professorat ha de tenir en compte en l’exposició de temes i lliçons\n• Abans de començar l’explicació, assegurar-se, que s’ha captat l’atenció de l’alumne.\n• Mantenir un contacte ocular tan freqüent com resulti apropiat, durant les explicacions dels temes.\n• Utilitzar claus i senyals no verbals (mirades, gestos amb la mà, etc.) per redirigir l’atenció, mentre es continua l’explicació de la classe.\n• Relacionar l’explicació amb algun tema de l’interès de l’alumne.\n• Adequar les activitats a la seva limitada capacitat d’atenció.\n• Facilitar –abans de començar l’explicació- per escrit a la pissarra o en un full, un esquema amb els conceptes més importants i el vocabulari bàsic.\n• Donar en la mesura del possible, explicacions curtes i que vagin al “gra”.\n• Dotar l’explicació d’un ritme. Punts curts i clars (Si es presenta el tema de forma lenta, és probable que l’alumne perdi part de la informació)\n• Proporcionar una varietat d’activitats en cada tema tenint en compte alternar les de caire visual, auditiu, manipulatiu.\n• Involucrar l’alumne durant l’activitat proporcionant:\n Materials d’autocorreccció.\n Possibilitats de participar i interactuar.\n Activitats en les que s’interpretin “rols”.\n Activitats de treball cooperatiu.\n• Dirigir-se a l’alumne mentre es fa l’explicació, anomenant-lo pel seu nom.\n• Fer notar a l’alumne quan està en actitud atenta i adequada. Evitar comentaris sobre conductes indicatives de manca d’atenció del tipus “estàs a les boires”,\n“no estàs treballant”. No donar instruccions del tipus “no et distreguis amb el llapis” o “escolta”. Es preferible subministrar claus verbals discriminatives que l’ajudin a reflexionar sobre la seva forma de comportar-se “recordes que és el que havies de fer” o “estàs ja acabant la feina”?\n• Preveure deixar-li temps per comentar amb algun company alguna cosa que no hagi entès.\n6.5 Aspectes a tenir en compte en l’organització de l’aula.\n• Distribució de les taules en files suficientment distanciades que permetin fàcilment el desplaçament del professorat.\n• Asseure l’alumne a prop de la taula del professor.\n• Assegurar-nos que té un visió completa i òptima de la pissarra en qualsevol situació de classe.\n• Limitar les distraccions visuals i/o auditives evitant que s’assegui a prop de porta, finestres, paperera, etc.\n• Assignar un lloc (taula, cadira) a cada alumne durant un període espaiat de temps.\n• Posar-los-hi al costat companys que siguin models apropiats, atents, ordenats, que compleixin les ordres.\n• Facilitar que puguin treballar en una taula individualment en moments que requereixin més concentració.\n6.6 Aspectes a tenir en compte en el control del comportament\n• Tenir unes expectatives ajustades de les necessitats de l’alumne.\n• Definir la situació: Explicar a l’alumne que sabem què li passa, manifestar-li afecte i suport i, a continuació, deixar molt clares quines són les expectatives que tenim del seu comportament. Explicar amb claredat i explícitament el què ha de fer i no només, el que no ha de fer.\n• Reforçar els comportaments adequats.\n• Potenciar la cooperació en lloc de la competitivitat.\n• Buscar solucions en lloc de culpables.\n• Potenciar l’amistat, l’empatia, l’humor.\n• Donar més atenció a les conductes positives que a les negatives.\n• Potenciar la participació i la responsabilitat.\n• Recordar de manera breu, però amb certa freqüència, les normes que regulen el comportament general a classe.\n• Lloar de manera clara i específica les actuacions correctes, eludint la utilització de frases fetes i generals.\n• No posar l’alumne en evidència davant els companys, ni avergonyir-lo. Oferir-li suport i afecte.\n• Procurar un ambient tranquil i ordenat i sense massa canvis. Si n’hi ha, anticipar-los perquè l’estabilitat els ajuda.\n• Establir unes rutines estructurades amb recordatoris freqüents.\n• Donar les consignes d’una en una i fent contacte ocular.\n• Deixar clara la relació que hi ha entre cada conducta i les seves conseqüències.\n• No etiquetar amb qualificatius com ara “passota”, “gandul”..., per evitar que acabi assumint aquest rol.\n7. RECOMANACIONS GENERALS AL PROPI ALUMNE.\nSi sóc un noi/a amb un TDAH: què puc fer?\n• Marcar-me objectius concrets i curts. Reconèixer que algú pot ajudar-me en aquests propòsits i d’aquesta manera anar aconseguint cada vegada més èxits.\n• Em pot ajudar el fet de buscar alguna persona amb la qual parlar dels meus dubtes o preocupacions, un amic, els pares, un professor, el meu germà.\nTambé em pot ajudar un psicòleg o psiquiatra especialitzat en joves.\n• Aprofitar-me de les bones intencions dels altres: quan la meva mare insisteix perquè em llevi, pretén que jo no arribi tard o quan el professor em crida l’atenció perquè escolti, haig de pensar que intenten ajudar-me.\n• He de valorar les grans dosis de paciència que molts dels que m’envolten tenen cap a mi (amics, pares, professors…)\n• Aturar-me a pensar tranquil·lament en les conseqüències dels meus actes, sobretot en aquelles ocasions en les que dubto si he de fer o no tal cosa.\nExemple: m’aturo i penso: “Faltar avui a classe pot suposar no assabentar-me de la data de lliurament del treball o de possibles preguntes que puguin sortir a l’examen, per tant...”\n• He d’acceptar-me tal i com sóc, i ajudar els meus pares i professors perquè també ho facin, encara que siguin petits canvis, poden ajudar-me en el meu dia a dia.\n• Si alguna cosa no em surt bé, no he de desesperar-me, he de tornar a intentar- ho i, per què no?, demanar ajut.\n• M’he de felicitar o demanar que ho facin quan aconsegueixo algun èxit, com acabar un treball, lliurar tots els exercicis del dia…\n• Estructurar les activitats diàries, seguir una rutina amb ajuda d’un calendari o un horari setmanal.\n• Utilitzar la meva agenda de manera sistemàtica m’ajudarà a complir amb les meves tasques, no oblidar les meves cites i veure que, si m’ho proposo, ho puc fer tot.\n7.1 Estratègies per millorar l’estudi:\n• Disposar d’un horari d’estudi i dedicar 10 minuts diaris a organitzar apunts i tasques diàries.\n• Buscar el lloc més convenient per estudiar o fer les tasques (d’esquena a la finestra per no distreure’m, al costat d’un company tranquil…) encara que a vegades no sigui el que més m’agrada.\n• Evitar els elements de distracció com la música alta, la tele, etc. Evitar també massa relaxació i tranquil·litat perquè pot fer-me venir son o distreure’m.\n• Proposar-me objectius concrets per cada sessió d’estudi. Exemple: avui estudiaré el tema 5 de Mates fent un resum i un esquema… i felicitar-me cada vegada que aconsegueixo complir-lo. Si la tasca és molt llarga, dividir-la en petites parts. És important tenir un pla de treball per escrit per no oblidar-lo.\n• Utilitzar estratègies que m’ajudin a prendre apunts a classe: fulls amb marge, utilitzar subratllador...\n• Mantenir la meva taula d’estudi ordenada perquè, encara que no em molesti el desordre, sé que no sempre trobo el que busco. Perdo apunts, l’agenda…i a vegades quan ho trobo ja és massa tard.\n• Escriure a la vegada que estudio (prenent notes, fent esquemes…), perquè aquest costum m’ajuda a aconseguir un estudi més actiu.\n• Aprendre i practicar l’ús de resums i esquemes, sobretot per a la preparació de controls i exàmens.\n• Utilitzar les notes o esquemes que jo mateix he realitzat per tal de memoritzar les lliçons.\n• Fer assaigs d’exàmens per controlar el que aprenc.\n• Adquirir l’hàbit de realitzar repassos ràpids del que s’ha fet perquè em serà d’ajut per el dia que hagi d’estudiar-ho i memoritzar-ho.\n• No faltar a les classes, doncs em suposaria encara més feina posar els meus apunts al dia.\n• Passar a net els apunts de les assignatures que més em costen, m’ajudarà a refrescar la memòria i després a estudiar.\n8. ORIENTACIONS ALS PARES\n• Coordinar la informació entre el psiquiatre/neuròleg/ psicòleg i el professorat.\n• Ser constants en el seguiment del tractament i de les visites mèdiques.\n• Dotar-se d’un ambient familiar organitzat i estructurat.\n• No “activar” al nen amb el seu comportament. Té molta facilitat per activar-se i molta dificultat per inhibir-se i controlar-se. Dir-li les coses sense cridar i d’una en una. Sinó respon anar-lo a buscar –sense cridar- i obligar-lo a fer el que se li ha demanat.\n• Posar límits educatius clars i que siguin adequats a la capacitat del que pot fer el nen.\n• Afavorir l’autonomia personal del nen.\n• Crear uns bons hàbits d’estudi, establint una rutina de treball. Premiar el fet de ser capaç d’avançar matèria d’estudi. Ajudar-lo a preparar el material i la cartera per al dia següent.\n• Modelar conductes reflexives.\n• Reforçar la seva autoestima ressaltant els aspectes positius del seu comportament, ajudant-lo a autoavaluar la seva conducta correctament, ajudant-lo a acceptar les seves limitacions.\n• Generalitzar la utilització d’autoinstruccions aplicades a situacions de casa.\n(Veure apartat 4)\n• Afavorir el contacte controlat amb altres nens, ajudant-lo a augmentar la quantitat i varietat d’estratègies per a resoldre situacions socials. Ajudar-lo a controlar les emocions en els encontres amb amics per no espatllar aquestes trobades amb el seu comportament disruptiu..\n• No intentar solucionar tots els problemes alhora. Marcar-se objectius un a un.\n• Marcar-se objectius realistes evitant comparar el que el nen és capaç de fer amb les possibilitats d’altres nens . Augmentar el grau de dificultat del que ens proposem fer, progressivament.\n• No centrar les converses amb el nen/adolescent només en el seu comportament o els seus resultats acadèmics. Necessita saber que els pares s’interessen pel que fa i pel que sent.\n• Assegurar-nos que escolta quan se li parla. Si pot ser, adreçar-nos a ell, mirant-lo als ulls, amb proximitat física.\n• Reconèixer l’esforç del fill concedint-li algun privilegi o reconeixement pels seus avenços.\n• No utilitzar el càstig més sovint que el premi perquè es corre el risc que perdi la seva eficàcia i s’hagi de recórrer a càstigs cada vegada pitjors.\n• Evitar prestar atenció només a conductes negatives i fixar-nos més en conductes positives. Millorarà la relació familiar i evitarem un excés de càstigs.\n• Evitar conflictes programant activitats adequades a les possibilitats de control del nen. Per exemple amb un nen petit amb TDAH (fins 12 anys) no és apropiat planificar un dinar de dues hores en un restaurant o una tarda (4 h.) en un centre comercial.\n• Afavorir que l’ambient que rodeja el nen sigui ordenat i organitzat respecte dels horaris o rutines diàries.\n• Procurar que algun expert l’ajudi en els deures, si es veu necessari. És important evitar que ho facin els pares si es preveu que pot ser conflictiu i delegar aquesta tasca en un professional.\n• Mantenir entrevistes freqüents amb el tutor per valorar l’evolució del nen i buscar solucions als problemes que puguin presentar-se.\n-Bibliografia bàsica per a pares\n-Quaderns Informatius sobre el TDAH, Adana Fundació, Adana Fundación – 2002 COMENTARI: Quaderns informatius per a pares i mestres sobre el TDAH, monogràfics segons l’edat de l’afectat (de preescolars a adult) i sobre temes relacionats amb\nl’autoestima, dificultats en l’aprenentatge... Poden demanar-se a la mateixa Fundació Adana.\n-Hijos hiperactivos, Gargallo López, B.\nEd. CEAC - 1991 ISDN: 84-329-1752-4\n-Cuaderno de Trabajo para padres, maestros y niños sobre el Trastorno de Bajo Nivel de Atención (ADD), Harvey C. Parker, PH. D.\nSpecialty Press, Inc. - 1994 ISDN: 0-9621629-5-7\nCOMENTARI: Per a obtenir aquest quadern cal dirigir-se a la següent pàgina web:\nwww.addwarehouse.com -El niño hiperactivo, Taylor, E. A.\nEd. Martínez Roca - 1991 ISDN: 84-414-0282-4\n-Niños Hiperactivos. Cómo comprender y atender sus necesidades especiales, Barkley, A. Susell\nEd. Paidós Ibérica – 1999\n--El niño muy movido o despistado, Green, C. i Chee, K.\nEd. Médici - 2000 ISDN: 84-89788-14-0\n-Estudiantes con deficiencias atencionales, Miranda, A., Roselló, B., Soriano, M.\nEd. Promolibro – 1998 ISDN: 84-7986-256-4\n-TDA: controlando la hiperactividad, Hallowell,M. Edward y Ratey, J.John Ed. Paidós - 2001\nCOMENTARI: Aquest llibre és una bona referència per al TDAH en l’edat adulta\n-Déficit de Atención con Hiperactividad, Orjales Villar, I.\nEd. CEPE - 1998 ISDN: 84-7869-294-0\nCOMENTARI: Aquest és un manual molt útil per als pares però especialment per al professorat. Hi ha propostes de treball molt concretes per abordar els problemes més freqüents que presenten els alumnes amb TDAH, tant de comportament com\n-Hiperactividad. Prevención, evaluación y tratamiento en la infancia, Moreno, I.\nEd. Pirámide - 1995 ISDN: 84-368-0887-8\n-Manual de Hiperactividad, Polaino Lorente, A.\nEd. Unión Editorial - 1997 ISDN: 84-7209-306-9\n-Cómo tratar y enseñar al niño con TDA/TDAH, Sandra R. Rief The Center for Applied Research in Education, N.Y., U.S.A. - 2000 ISDN: 0-13-089397-8\nCOMENTARI: Aquest llibre explica tècniques, estratègies i intervencions pràctiques per ajudar als nens amb problemes d’atenció o d’hiperactivitat.\n-Trastornos por Déficit de Atención y Hiperactividad. Commorbidades en niños, adolescentes y adultos, Thomas E, Brown\nEditorial Masson - 2003\n-Bibliografia sobre estratègies educatives a la família\nLlibres no dedicats específicament als problemes del TDAH, però és molt útil per tractar-los:\n-Cómo hablar para que sus hijos le escuchen y cómo escuchar para que sus hijos le hablen, Faber, Adelle i Mazlish, Elaine\nEd. Médici – 1997\nCOMENTARI: Obra no dedicada específicament al TDAH però que recull estratègies per millorar la comunicació.\n-Entre la tolerancia y la disciplina. Herbert, Martin.\nCOMENTARI: Aquest llibre és adequat pera nens i adolescents.\n-Enseñe a comportar-se a su hijo. Shaefer i Faydigeronimo.\nCOMENTARI: Aquest llibre és adequat per nens entre 2 i 8 anys\n10. ADRECES D’INTERÈS -Fundació ADANA\nFundació privada dedicada a la divulgació, informació, formació i a fomentar la\ninvestigació del Trastorn per Dèficit d’Atenció amb/sense Hiperactivitat. Poden accedir als serveis de la fundació, les persones afectades de TDAH, familiars i professionals de diferents àmbits.\nC/ Muntaner, 250, pral, 1a 08021 BCN\nTel. 93 241 1979\n-Altres fundacions de Catalunya -APDAH\nContacto: Anna Vallès Centre Cívic Avel·lí Estrenjer Pl.de la Cultura, 5\n08225 - Terrassa (B) Tel: 680987555\nPresidenta: Dra. Adelaida Aznares C/ Gomis 102-104\n08023 - Barcelona C/ Paris, 189 entl.\nTels: 934170739 - 932010115 E-mail: ateda@ateda.org Web: www.ateda.org -TDAH VALLES\nContactos: Anna López - Vicens López C/ Escola Industrial, 9 - 3r.\n08201 Sabadell Tels: 937254277\nWeb: www.tda-h.com/tdahvalles.html -APYDA\nContacto: Joaquina Porro C/ Manuel de Falla nº7 2º 1ª 43005 Tarragona\nE-mail: joaquinaporro@hotmail.com Web: www.tda-h.com/apyda.html\nDescargar (PDF - 19 página - 141.56KB)\nPrograma de salut dirigit a disminuir el fracàs escolar derivat del Trastorn per...\nTambé m’agradaria comentar que és molt important doncs, fer un diagnòstic precoç i un diagnòstic diferencial d’aquest trastorn, perquè un cop detectat, continuarà vigent\nPrograma d’Educació per a la Salut: Ensenyant als mestres sobre el trastorn de d...\nPer a disminuir el fracàs escolar en alumnes amb TDAH, es proposa realitzar un programa d’educació per a la salut dirigit als mestres de Primària que treballen amb infants de\nA/ Explica tan detalladament com puguis i fent tots els càlculs que siguin necessaris com prepararies 160 g d’una solució de sulfat de coure al 3 % en massa.. Subratlla tot el\n Els alumnes han de realitzar i mantenir un ALT NIVELL D’ESFORÇ en el treball escolar per tenir.\nFactors genètics de susceptibilitat al trastorn per dèficit d'atenció amb hipera...\nIn an attempt to unravel novel genes and biological pathways related to ADHD, we aimed to improve the design of previous GWAS in ADHD through reducing heterogeneity in the discovery\nFactors genètics de susceptibilitat al Transtorn per dèficit d'atenció amb hiper...\nSome methodological considerations, however, should be taken into account in the present case–control association study: i in order to avoid sample heterogeneity that may bias the\nDEURES D ESTIU PER ALUMNES SUSPESOS DE 4tESO (A-B) LLATÍ.\nDEURES D’ESTIU PER ALUMNES SUSPESOS DE 4tESO (A-B) LLATÍ. El mateix dia de l’examen, els alumnes suspesos hauran de lliurar les activitats següents: Blog del department:\nMaterial adaptat per a alumnes de 6è d EP amb poc Llenguatge Oral\nVa començar a haver reis, i les persones més riques eren els nobles i els eclesiàstics (els de l’església). Moltes altres persones dels pobles i de les ciutats treballaven pels\nDificultats d'aprenentatge en el llenguatge oral i escrit i en matemàtiques en u...\n217 3 67\nTrastorn per Dèficit D’Atenció amb Hiperactivitat (TDA H): com treballar lo


GR 131 / Lanzarote / Etapa Extra / Sendero Papapayo\nTrescant per platjes edèniques i per l’historia de les Illes Canàries\nUna de les platges més populars de Lanzarote. Situada al Sud de Lanzarote és una de les platges més populars de l'illa: Papagayo, una cala de sorra blanca, petites dimensions i enorme bellesa. En forma de badia o petxina (com prefereixen qualificar alguns residents), Papagayo sedueix per les seves aigües transparents de color maragda que romanen tot el dia immòbils com si d'una piscina es tractés.\nDesnivell: + 180 metres aprox.\nDistància: 6,75 Km. aprox.\nPunt de partida: Carrer de Las Palmeras.\nHem d’anar a l’extrem Est de Playa Blanca, carrer de Bugenvila i després carrer de Las Palmeras, al costat de l’enorme Hotel resort Papagayo. La ruta comença en un panell informatiu del Sendero Papagayo.\nPlaya Blanca - Playa Mujeres - San Marcial de Rubicón (1) - Playa de los Pozos - Refugi - Punta del Papagayo - Playa del Papagayo - Chiringuito - San Marcial de Rubicón (1) - Playa de Los Pozos -Playa Mujeres - Playa Blanca\nIniciem la ruta, en sentit Sud-est, per un camí que s’endinsa al Espai Natural Protegit de Los Ajaches. Més endavant trobem diferents corriols que es creuen i prenem un qualsevol dels que baixen a peu de la Playa Mujeres. Travessem aquesta bonica platja semisalvatge fins l’altre costat i remuntem per un dels corriols. El Sendero Papagayo circula per platges i proper als penya-segats. Anem gaudint de les vistes i ens aproximen seguidament a la Playa de los Pozos. Abans però ens aturem a observar els pous de San Marcial de Rubicón (1) o de La Cruz. Anem veient diferents corriolets que baixen a esplèndides i petites cales. Continuem endavant i en poca estona ens aturem a contemplar un Xoriguer comú, molt proper, com realitza el ritual de caça mentre planeja i al mateix temps s’apropa al terra fins que llença l’atac final a la pressa. Després d’aquesta demostració, seguim fins a l’aparcament i unes runes que hi ha per damunt de la Playa del Papagayo. Una primera impressió d’aquesta idíl•lica platja i continuem fins a un refugi . Seguim uns metres més fins a l’extrem de la Punta del Papagayo. Des d’aquest punt podem distingir la propera Isla de Lobos, Fuerteventura, Playa Blanca i la Playa Caleta del Congrio. Gaudim una estona de les vistes mentre un grapat de gavines ronden els penya-segats. Girem cua i de seguida prenem un corriol que baixa fins a la Playa del Papagayo. Busquem un raconet per estirar la tovallola, reposar i prendre una mica en sol. Fem una foto a un Llangardaix atlàntic que ronda proper entre les pedres. Seguidament, creuem la platja i pugem per unes escales fins al Chiringito, ubicat en un indret estratègicament perfecte. Tornem pel mateix camí fins a la creu que identifica on va estar situada la primera ermita de San Marcial que més endavant va ser destruïda en un atac pirata. Xino-xano anem desfent el camí mentre anem observant alguna que altre au com la Piula de Berthelot i el Botxí meridional, que es deixen fotografiar relativament aprop. Tornem a passar per la Playa Mujeres i a continuació fins al punt d’inici del Sendero Papagayo. Curiositats: (1) Zona situada a la Playa de Los Pozos (Monument Natural de los Ajaches). Es tracta de l'àrea arqueològica que conté els vestigis del primer assentament permanent creat pels europeus a les Illes Canàries, fundat el 1402 per Jean de Bethencourt i Gadifer de La Salle. Aquest enclavament franc-normand va conèixer un notable desenvolupament durant el segle XV, recolzat en les seves funcions eclesiàstiques, defensives i portuàries, amb la consegüent atracció de població, el que va propiciar el seu desenvolupament com a assentament estable. El declivi del lloc es produeix després de la conquesta de Gran Canaria (1485) i el trasllat de la catedral a aquesta illa, encara que la seva funció com a dispositiu portuari i d'aiguada es va perllongar durant algunes dècades més. Quant al seu emplaçament cal considerar que San Marcial de Rubicón reunia tres elements essencials: la seva condició de port, l'existència d'aigua (pous) i la possibilitat de fortificar les altures circumdants. Els pous de San Marcial de Rubicón o de La Cruz són construccions de pedra, voltada que consten d'una galeria, recambra i també brocal per on treure l'aigua.\nCòmode excursió que ens permet conèixer el paisatge i perfil coster d’aquest sector del Espai Natural Protegit de Los Ajaches. Boniques i feréstegues platges semisalvatges ens la que podem instal•lar-nos en qualsevol racó per sentir la brisa i el silenci. Etapa afegida un cop finalitzada la travessa de Lanzarote pel Camí Natural de Órzola a Playa Blanca.


Guardiola prepara la revolució 2.0 al City (Toni Padilla)\nGuardiola prepara la revolució 2.0 al City\nLa Premier League tanca la temporada i l’equip ‘citizen’ busca assegurar-se la tercera posició\nTONI PADILLA Barcelona Actualitzada el 20/05/2017 22:45\n651x366 Guardiola pensatiu durant un partit d’aquesta temporada a l’estadi Etihad, del Manchester City. / PETER POWELL / EFE Guardiola pensatiu durant un partit d’aquesta temporada a l’estadi Etihad, del Manchester City. / PETER POWELL / EFE\n“Ha sigut una temporada d’aprenentatge, realment la Premier és diferent en moltes coses i un cop ets dins t’adones de tot”, deia Pep Guardiola aquesta setmana. El tècnic català tanca el seu primer any al Manchester City amb una sensació de mínims. Eliminat de la Champions als vuitens de final pel Mònaco, de la Copa a les semifinals per l’Arsenal i de la Copa de la lliga pel Manchester United als vuitens de final, el City no ha guanyat cap títol i sortirà a jugar al camp del Watford en aquesta última jornada amb la necessitat de guanyar per confirmar la tercera posició, la que classifica de manera directa per a la pròxima Lliga de Campions. Si perd, podria acabar quart.\n“És un partit crucial per a nosaltres, una final. Però tot està a les nostres mans, hem de sortir i guanyar. Portem tres victòries consecutives, però encara ens falten 95 o 96 minuts per disputar”, deia el tècnic català, que ha sigut criticat per part de la premsa local pel rendiment del seu equip. “Home, Guardiola venia de fer miracles, de guanyar-ho gairebé tot, i per primer cop no guanya ni un títol, malgrat treballar en un dels clubs més rics del planeta. El City el va presentar com si fos el salvador i acaba tercer. No es pot parlar d’una bona temporada”, diu el periodista del Daily Mirror John Cross. “No ha sigut una temporada excitant, cert, però cal admetre algunes coses: està intentant canviar el llenguatge futbolístic d’un equip i potser li cal temps. Aquí parlem d’àrees i ell parla de mig del camp”, matisa Oliver Holt del Daily Mail.\nDins del Manchester City, però, es respira calma. “Guardiola ha fet tantes coses bones, que la gent creu que es pot fer màgia. No li hem demanat que guanyi la Champions el primer any, li hem demanat que treballi amb calma per anar construint un equip amb una identitat futbolística”, diuen des de dins del Manchester City, on el director esportiu, Txiki Begiristain, i el director executiu, Ferran Soriano, ja han parlat diversos cops amb el tècnic català sobre com cal actuar al mercat. El City vol ser protagonista, però assegurant-se sobretot jugadors joves que puguin anar creixent per crear un bloc unit. L’exemple de Leroy Sané i Gabriel Jesus s’assenyala com a prova que cal treballar pensant en el futur i per aquest motiu Guardiola ha rebut permís per obrir la porta a jugadors molt estimats que han tancat un cicle, com Zabaleta i, possiblement, Touré Yaya.\nWenger, sense Champions?\nL’última jornada, amb tots els partits a les 16 h, arriba amb gairebé tot decidit. El Chelsea ja fa dies que va guanyar la Lliga i el Tottenham s’ha assegurat la segona posició. El City, amb 75 punts, defensarà la tercera posició al camp d’un Watford que acaba de fer fora el tècnic Walter Mazzarri, amb el repte de guanyar i evitar ser superat per un Liverpool que amb 73 punts rep a Anfield un Middlesbrough ja de Segona. Si guanya, el Liverpool jugaria la prèvia de la Lliga de Campions la temporada vinent i deixaria l’Arsenal per primer cop en 18 anys fora de la principal competició continental. Els gunners reben l’Everton de Koeman confiant en una relliscada del Liverpool per superar-los, ja que ara són cinquens amb 72 punts. Wenger, a qui encara li quedarà la final de Copa contra el Chelsea, encara no ha confirmat si abandonarà el club després de 21 anys entrenant-lo.\nEl Manchester United de Mourinho serà sisè. Els d’Old Trafford fa dies que han oblidat la lliga per centrar-se en l’Europa League, ja que, en cas que derrotessin l’Ajax aquest dimecres a la final, es classificarien per a la Champions, ja que des de fa dos anys guanyar aquest trofeu permet jugar la Lliga de Campions, tal com li va passar en la temporada passada al Sevilla.


L'AQU (Agència per a la Qualitat de Sistema Universitari de Catalunya ) ha publicat un estudi sobre la inserció laboral dels titulats de màster en la que hi ha participat tot el Sistema Universitari Català (SUC), públic (78%) i privat (22%) amb una població total de 7.647 persones corresponents a 495 màsters de 60 a 12o ECTS.\nEls SUC ha patit els darrers anys un fort augment en l'oferta de màsters, de 136 màsters al 2006 als 694 màsters el 2013. Aquest increment de l'oferta també ha dut a un augment dels estudiants matriculats, dels 4.152 estudiants de màster al 2006 als 21.978 del 2013.\nEl primer fet remarcable es que els estudis de màster compleixen a parts iguals tan les funcions d'aprofundiment en la formació (persones que mantenen una continuïtat entre els estudis previs i els de màster) que representen el 49% dels titulats finals, i la funció de formació continuada per a persones que decideixen estudiar un màster quan ja s'han iniciat en el món laboral, que representen el 51% dels titulats finals.\nLa mitjana d'edat dels titulats de màster del SUC es de 34 anys, baixant el els estudiants de continuïtat als 30 anys i augmentant en els que havien iniciat la seva carrera professional als 38 anys.\nPel que fa al gènere, el 56% dels titulats són dones enfront al 44% d'homes, una tendència similar a laque trobem als estudis de grau. Tot i això, en el cas de les enginyeries i l'arquitectura aquests percentatges es capgiren amb un 70% d'homes i un 30% de dones (percentatges també força similars als dels estudis previs).\nUna altra dada interessant esque que mostra que 6 de cada 10 persones que estudien un màster ho fan en una institució diferent a la dels seus estudis previs (40% en la mateixa universitat, 30% en una altra universitat de Catalunya, 15% en una altra universitat de l'Estat espanyol i un altre 15% en una universitat estrangera). Així mateix, 3 de cada 10 són alumnes internacionals (els tres països dels que el SUC rep més estudiants de màster són: Itàlia, Colòmbia i Mèxic) que valoren amb un notable el servei d'atenció i acollida del SUC.\nEn una altre ordre, veiem que l'estudi mostra que tan sols el 9% dels titulats de màster del SUC es troben en situació d'atur i, d'aquest, el 65% fa menys d'un any que cerca feina. Els titulats que reballen ho fan en un 45% amb contracte fix i un 30% amb contracte temporal, mentre que la resta ho fa d'autònom, becari, ... El 50% dels titulats de màster cobren més de 2.000€ mensuals (a enginyeria la mitjana es situa en els 2.249€ mensuals), tot i que el 20% no arriba als 1.000€ (el 76% d'ells treballa a temps parcial).


Les novetats de les estacions d'esquí andorranes - Pànxing\nAmb més de 300km de pistes, el “País dels Pirineus” és el destí perfecte per aprofitar al màxim la nostra escapada a la neu. Les estacions de Grandvalira i Vallnord han posat molts esforços i han fet grans inversions per oferir unes pistes plenes de novetats i adaptades a les necessitats actuals dels esquiadors.\nActivitats per a tots els gustos a Vallnord\nPassar-ho bé quan es va a Vallnord. Amb aquesta premissa l’estació incorpora noves activitats per a tot tipus de públic. Aquesta temporada s’estrenen els Donuts (tubbing) perquè tant nens com adults facin descensos sobre aquests inflables a la pista especial per a trineus i, fins i tot, puguin competir amb els amics. D’altra banda Pal Arinsal estrena un circuit balisat de nivell mig-alt pels aficionats a l’esquí de muntanya i posa a disposició dels més atrevits dos circuïts d’eslàlom amb cronòmetre.\nL’estació també estrena aquesta temporada una nova màquina retrac amb cabina acoblada amb capacitat de fins a 20 persones. A més, les pistes disposen d’un nou sistema de control d’accés d’última generació -Team Axess- per tal de fer més còmode i pràctic l’accés a l’estació.\nVallnord es renova any rere any i aquesta temporada fa un canvi d’imatge corporativa, tant al logotip general de Vallnord on es veuen les muntanyes pronunciades de la zona, com al de Vallnord- Pal Arinsal (amb un homenatge als boscos) i al de Vallnord-Ordino Arcalís (que recupera la figura emblemàtica de l’isard). A més, Vallnord també estrena pàgina web més àgil, dinàmica i amb més interacció amb els internautes ja que compta amb una nova plataforma online per a poder fer reserves de paquets i productes de les estacions.\nGrandvalira: Nou edifici al Tarter i nou telecabina al Pas de la Casa\nEls sectors de Grandvalira , el Tarter i el Pas de la Casa estan d’estrena. El Tarter es modernitza amb el nou edifici de serveis al seu telecabina, que disposa d’una superfície de 2.300 metres quadrats i ofereix taquilles, cafeteria, guardaesquís, servei d’atenció al client i servei mèdic, i l’escola d’esquí. Per la seva banda, el Pas de la Casa estrena nou telecabina que uneix la zona baixa de l’estació amb la zona de debutants d’Abelletes-Isards on hi ha el jardí de neu. Té una capacitat màxima de 1.200 persones l’hora i compta amb una llargada de 415 metres i un desnivell de 30,5 metres. A més, s’ha ampliat la zona d’Abelletes i la pista principal La Directa amb una zona acotada per a debutants i famílies.\nTambé s’ha ampliat i millorat la pista de l’Àliga SG i Àliga SL per acollir les proves de la Copa del Món d’esquí femení i a l’Snow Park s’han instal·lat nous mòduls, noves lomes i nous recorreguts que fan les delícies dels amants de l’snowboard. Per Grandvalira també és important la qualitat de la neu i per això s’ha renovat la xarxa de canons amb models dotats de les últimes tecnologies.\nGrandvalira també aposta per l’oferta après-ski motiu pel qual enguany podeu gaudir d’àmplies i remodelades terrasses a les cafeteries i restaurants, noves cartes, nous espais com la nova sala calenta de l’Iglú Hotel i un atractiu programa d’animacions musicals. I pels més menuts Grandvalira estrena la tirolina més llarga dels Pirineus amb 550 metres de llargària, 40 metres d’alçada i en ella es pot arribar als 80km/h. Aquesta promet ser una gran aventura però també un gran plaer per la vista ja que aquells que en gaudeixen poden veure el paisatge sobre el llac glaçat del Forn. La tirolina està situada al Mon(t) Màgic del sector Grandvalira-Canillo, on també s’ha cobert un dels dos tapissos del jardí de Riba Escorxada i el tapís del jardí del Forn per tal de facilitar l’experiència als debutants. A més, a l’escola dels Cortals s’ha incorporat un gimnàs indoor.\nPer últim, Grandvalira vol millorar l’expe-riència de compra i la interacció amb els clients i amb aquest objectiu ha instal·lat pantalles tàctils, webcams i lectors QR entre d’altres, a banda de les noves taquilles express d’autoservei. A l’app de l’estació podeu utilitzar el nou navegador GPS, el nou mapa ampliat i nous itineraris de pistes alhora que, a la pàgina web, també disposeu de diversos sistemes per fer, de Grandvalira, la vostra estació a mida.


Poblet dóna el tret de sortida de les festes de La Canonja lloant els seus prohoms | Notícies / Noticias Tarragona diari digital Tarragona21\nPoblet dóna el tret de sortida de les festes de La Canonja lloant els seus prohoms\nPoblet, amb Roc Muñoz i Salvador Ferré, amb la samarreta de les festes. Foto: Tarragona21\nLa Festa Major de La Canonja ha donat el tret de sortida amb un pregoner de luxe, l’alcalde de Vila-seca i president de la Diputació, Josep Poblet, que ha lloat les figures sorgides de La Canonja, que al llarg de la història i en el present han sobresortit en les seves activitats.\nPoblet ha recordat el veïnatge històric entre les poblacions de Vila-seca i La Canonja, que es refermarà amb la propera recuperació de l’antic camí que les uneix i ha repassat el prontuari dels personatges que ha donat la vila destacant el fet que poques poblacions de les comarques de Tarragona presenten un palmarès com La Canonja.\n“La Canonja és una societat inquieta, generadora de coneixement, singularment avançada en capacitat de lideratge”, que ha demostrat especialment en els darrers dos segles, recordava Poblet. En una cruïlla de camins, ha donat personatges “com el pedagog de l’art Salvador Martorell, el Bisbe Borràs, el violinista Antoni Brossa, el baríton Pau Vidal o la nissaga dels Dolça”.\nTambé ha recordat Poblet els 150 anys de La Nova Amistat, a l’entitat Orfeó Canongí i al Centre d’Estudis Ponç de Castellví, a més del rpesidnt de Càritas, Francesc Roig.\nA l’entorn de La Canonja destaca el jaciment prehistòric de La Boella, que dóna “un gruix considerable a un poble i a una comunitat admirada i respectada a les nostres comarques i arreu gràcies a les seves persones”. A més, La Canonja allotja des de fa cinc anys l’Arxiu General de la Diputació de Tarragona.\nPoblet ha tingut paraules d’elogi per al paper trascendental que ha jugat i juga la indústria química al terme municipal, no només a l’hora de donar feina, sinó d’innovar i investigar.\nL’alcalde de Vila-seca, precedit en el parlament per l’alcalde en funcions, Salvador Ferré, ha rebut la samarreta de la festa, on apareix la imatge del préssec de La Canonja, un afortunat disseny que ja s’ha fet popular.\nLa Festa Major d’enguany\nUna de les gras novetats de la festa d’enguany són les festes d’aigua, que presenten quatre tobogans amb piscina final, destacava a Tarragona21 el regidor de Festes, Paco Roca. També cada dia de festa, finalitzat el ball, hi haurà festa musical amb DJ’s, amb canvi d’escenari, a la plaça Catalunya.\nAquest diumenge tindrà lloc la popular paella i també s’inaugurarà la placa que commemora que La Canonja és plaça castellera de nou pisos, en haver-ho acoseguit la Colla Jove dels Xiquets de Tarragona l’any passat. Diumenge a la tarda (18 hores) hi haurà jornada castellera amb la Jove i els Xiquets del Serrallo.\nTeatre infantil, cercaviles o circ per la mainada ompliran d’actes els dies festius. Cada cap de setmana ja està instaurat el pinxo vermut per un euro i mig, que es mantindrà fins el drrer cap de setmana d’agost.\nLes Barraques, d’altra banda, han aconseguit una notable afluència, “entre un 20 i un 30 per cent més que l’any passat”, ha subratllat el regidor. I el més important, “sense incidents”. L’actuació de la Guàrdia Municipal i la vigilància privada contractada, i l’acotament dels carrers on pot haver focus de ‘botellon’, ha provocat que no hi hagués incidents destacats, segons el regidor. Justament, el debat sobre els efectes que provoquen les Barraques s’ha obert en altres poblacions.\nMés informació del programa de la Festa Major, en aquest enllaç.\n15/08/2016 La Canonja celebra l’Ofici de la Festa Major i la processó per la Part Alta


Publicació de l'estudi i article sobre el lleopard de l'Avenc de Joan Guitón.\nPublicació de l'estudi i article del lleopard de l'Avenc de Joan Guitón.\nEn l’any 2012, Vicent Sanchis i Rebeca Díaz del Club d’Espeleologia l’Avern, durant els treballs d’exploració i topografia que es portaven a terme en l’Avenc de Joan Guiton de Fontanars del Alforins, vam trobar en una galeria –fins a eixe moment inexplorada- les restes del que possiblement siga l’esquelet de lleopard prehistòric millor conservat d’Europa.\nDesprés de posar en coneixement de la troballa als Arqueòlegs i Arqueozoòlegs, tant del Museu d’Arqueologia d’Ontinyent i de la Vall d’Albaida (MAOVA), com del Museu de Prehistòria de Valencia (SIP), en desembre de l’any 2013 les restes van ser extretes de la cavitat per al seu complet estudi i per a la seva total conservació.\nSis mesos després i ja amb un primer informe sobre les restes, on es posava ja de manifest la importància del descobriment, es va fer pública la noticia a diferents mitjans de comunicació. Ara, en aquest any 2015 i després d’un complet treball i estudi, s’ha publicat a la prestigiosa revista científica Quaternary Science Reviews un complet article sobre els resultats dels mateixos.\nL’article signat per Alfred Sanchis i Carmen Tormo del Museu de Prehistòria de València (SIP), Victor Sauqué del Grupo Aragosaurus-IUCA, Departamento de Ciencias de la Tierra, Facultad de Ciencias, Universidad de Zaragoza, Agustí Ribera del Servei Arqueòlogic Municipal d’Ontinyent i director del Museu d’Arqueologia d’Ontinyent i la Vall d’Albaida, i pels nostres companys Vicent Sanchis i Rebeca Díaz. Ha estat fruit d’una estreta col•laboració que ha fet possible posar en mans tant de la comunitat científica com al públic en general, el coneixement d’aquesta troballa, que de segur i donada la seva importància, serà un referent per a posteriors estudis.\nText per Vicent Sanchis.


lo carrer del riu: Els expresidents encoratgen Catalunya a dir: Prou !!!\nJordi Pujol i Pasqual Maragall, expresidents de la Generalitat, han rebut aquesta tarda al Saló Sant Jordi del Palau de la Generalitat la Medalla d'Or de la Generalitat. MARAGALL: ... d'aquesta Europa diversa, Catalunya hi serà una nació. Espero que algun dia reconeguda, no solsament en el preàmbul del seu Estatut, sinó en la Constitució del seu Estat. Tot arribarà! Convé que la rauxa, ni que sigui la rauxa calculada, s'imposi a la parsimònia sistemàtica. Crec que estem en un d'aquests moments. És arribat el moment de dir clarament a la península que, en aquesta península, hi ha quasi la meitat de les nacions sense estat d'Europa ...\nPUJOL: ...Catalunya no és fruit de cap constitució, ni de cap pacte polític, ni de cap programa electoral. Ve de molt més lluny i de molt més fondo. Ni és cap abstracció. Per tant, no és Catalunya que s'ha d'adaptar a una constitució sinó la constitució, la que sigui, que s'ha d'adaptar a Catalunya i l'ha de respectar ...


Comprar Galetes Bio inicials\n> Infantil>Alimentació Infantil>Cereals i Galetes>Galetes Bio inicials\nEs desglossa en contacte amb la...\nEs desglossa en contacte amb la saliba el nadó! Les...\nCategoría : Cereals i Galetes\nInfantil>Alimentació Infantil>Cereals i Galetes>Galetes Bio inicials\nEs desglossa en contacte amb la saliba el nadó! Les galetes inicials Babybio són adequats per a nadons de 8 mesos. La forma i la mida de les galetes han estat estudiats especialment per la boca i de la mà del nadó. Ideal en el període de l'impuls de la dent o, simplement, per la tarda, són delicadament perfumat amb olis essencials de taronja dolça i no desmigajan. Ingredients: Ingredients farina de blat* conjunt d'ou* sucre de canya* blat midó* gasificante: l'hidrogen carbonat d'amoni, oli essencial de taronja dolça* la tiamina (vitamina B1) * Ingredients procedents de l'Agricultura Ecològica. Conté gluten. Pot contenir traces de cacauets, soja, sèsam, llet i fruita pela.


Beques i ajudes FAO - Colegio Abat Oliba Spínola\nCol·legi Abat Oliba Spínola\nF.P. Nivell 1 i 2 Grau Mig Fútbol\nTutors Educació Infantil\nTutors Educació Primària\nEls viatges d’història de l’art\nLa Fundació Abat Oliba té com a objectiu primordial l’excel·lència humana i intel·lectual, creant per a aquest fi un ambient en el qual l’alumne pugui verificar l’encert d’aquesta proposta educativa, confrontant-se amb un model autèntic de vida intel·lectual i moral.\nPer això, està en l’origen de la nostra vocació de posar especial atenció a les famílies, nucli de la vida social, i especialment a aquells alumnes que, amb mèrits suficients, no disposen dels recursos econòmics necessaris per obtenir l’educació que desitgen.\nAquesta és la raó de ser de les nostres beques Abat Oliba, que esperem contribueixin a la realització d’aquest projecte educatiu d’una forma veritable i eficaç.\nAjudes a l’estudi. La concessió la realitza una comissió de beques format per la direcció del centre i membres del patronat FAO. Tots els nostres centres ofereixen ajudes a l’estudi atenent els següents paràmetres i considerant cada cas de forma individual:\nExpedient acadèmic de l’alumne.\nSituació familiar (llindar de renda, nombre de fills, circumstàncies especials…).\nFamílies nombroses. Les famílies nombroses – tres o més fills – que tinguin més de dos fills cursant els estudis en algun dels nostres centres, tindran una beca del 50% sobre l’import total del curs acadèmic corresponent al tercer fill, i del 100% en els següents.\nExcel·lència Acadèmica. Les beques a l’excel·lència s’atorguen als alumnes que han assolit el mèrit acadèmic. Es concedeixen als dos alumnes amb millor expedient de 4t d’ESO. Consisteixen en descomptes del 50% en l’escolaritat per al curs següent.\nOrfandat. La Fundació Privada Abat Oliba ha decidit contractar una assegurança de vida que empari als pares dels alumnes que cursen els seus estudis al col·legi Abat Oliba Spínola.


POLÍTICA - 21/08/2019 11:19 / Redacció\nUn senyal ubicat en el metro de Bilbao s'ha fet viral a les xarxes socials i està donant la volta el món. És un simple senyal que adverteix els usuaris d'aquest transport públic d'una prohibició però conté un missatge subliminal molt important i amb una càrrega política impressionat.\nLa intenció era dissuadir els usuaris del metro d'utilitzar patinets a les instal·lacions del transport públic, la imatge en qüestió ha recordat l'expresident del Gobierno d'España i dirigent del Partido Popular els anys 90 i principi dels 2000, Jose Maria Aznar. El seu bigoti, que ja no existeix, encara està en ment de molts ciutadans espanyols, que no han dubtat en fer un parel·lisme entre el rètol i el polític espanyol.\nLa xarxa ha esclatat de riure i ha transformat el famós missatge de "Váyase Sr. González" en referència al també expresident (socialista) Felipe González i l'han transformat per un "Váyase Sr. Aznar", perquè tot i haver marxat, encara és molt present. Sense anar més lluny i en la vessant esportiva, el seu aleshores portaveu, va criticar al sortida de Luis Enrique com a entrenador de La Roja amb AQUESTES PARAULES.\nParaules clau: SENYAL METRO BILBAO HUMOR PP PARTIDO POPULAR VIRAL


De profundis - Quaderns Crema\n«…No tinc ni cinc i no tinc cap sostre. Però en aquest món hi ha coses pitjors que això. Parlo amb tota franquesa quan et dic que, abans que sortir de la presó ressentit contra el món, demanaria pa de porta en porta amb molt de gust. Si no em donessin res a casa del ric, em donarien alguna cosa a casa del pobre. Els que tenen molt, sovint són avars; els que tenen poc, sempre ho comparteixen. No em faria ben res dormir a l’herba fresca a l’estiu, i quan arribés l’hivern aixoplugar-me al costat del paller calent o sota el cobert d’un gran corral, sempre que tingués el cor ple d’amor. Ara em sembla que les coses externes de la vida no són gens importants…»\nCol·lecció: Narrativa > Biblioteca Mínima (46)\nEsteu veient: De profundis 12,50 €


Paige Wyatt Worth Net, Vida personal, Carrera, nuvi, Biografia - Actors, Models\nData de naixement: 30 octubre 1994\nLloc de naixement: Wheat Ridge, CO\nPaige Wyatt és una creixent personalitat televisiva i un model que és famós com a membre de la família Wyatt al reality show, 'American Guns'. L’espectacle es va emetre per primera vegada al Discovery Channel i gira al voltant de la família i els seus negocis en una botiga d’armes. Des de llavors, Paige ha anat guanyant fama i està en el camí cap a la glòria.\nWyatt també és actriu menor de Hollywood i està en constant creixement gràcies a l’ajuda del seu paper a la sèrie de televisió. La bella actriu ha atret milers de fanàtics que no poden faltar a una escena amb Wyatt. Actualment, aquest jove talent s’ha centrat en modelar i desenvolupar-se a si mateixa com a professional d’èxit. Anem a conèixer ara una mica més sobre aquesta bella dama.\nTítol : Elegant Paige Wyatt amb un vestit occidental.\nFont : discovery.com\nPaige Wyatt: Educació primerenca i educació\nPaige Wyatt va néixer el 30 d'octubre de 1994 a Wheat Ridge, Colorado. El seu padrastre, Rich Wyatt, va ser creat per un armari important i també és propietari de 'Pistola de pistola'. D’altra banda, la seva mare Reene és gerent d’empreses a la mateixa empresa. Paige també té un germà anomenat Kurt que és instructor d'armes de foc i associat a vendes a 'Gunsmoke Gun'.\nTítol : Tots els Wyatts .45.\nCreixent, Wyatt somiava ser model i actriu. Tot va acabar fent-se realitat per a la jove treballadora de Colorado. Mirant els seus acadèmics, Paige continua sent estudiant de secundària. Té altes esperances d’acabar els estudis abans de continuar plenament els seus somnis en modelatge i actuació.\nPaige Wyatt: Carrera\nPaige s'ha implicat amb el negoci de propietat familiar. Ella treballava en una botiga d'armes 'Gunsmoke Gun' juntament amb els membres de la seva família. Ella sap tot el que hi ha per saber d’aquestes màquines i, a través de les coses, també sap quines sabates cal portar segons la pistola que feu servir.\nTítol : Paige que treballa al taulell de la botiga Gunsmoke.\nWyatt va trobar fama després de presentar-se al reality show de Discovery Channel, 'American Guns'. El primer episodi emès el 10 d'octubre de 2011 i Paige va brillar des de llavors. Després de l'èxit del saló, Paige té la seva pròpia línia de roba per a la companyia 'hughware'. També té el seu propi lloc web on ha venut mercaderies.\nEls Wyatts estaven gaudint del seu negoci familiar, però el 2016, Rich va ser arrestat per un tràfic il·legal d'armes de foc sense llicència. També va ser acusat de frau fiscal i, com a conseqüència, la companyia va haver de tancar i el programa de televisió va arribar a un final brusc.\nPaige Wyatt: Vida personal\nTenint en compte els aspectes personals de la vida de Wyatt, sembla ser una sola dona. A Paige mai se l'ha vist amb cap noia, per la qual cosa en el passat no hi ha records de les seves relacions. De fet, Paige es centra en la seva carrera i intenta mantenir-se al marge dels ulls dels mitjans de comunicació. Té grans somnis a Hollywood i s’està esforçant per aconseguir aquest objectiu i les relacions no sembla que la preocupin.\nTítol : Paige amb la seva família i Malibu fora de la seva botiga.\nPaige també és molt aficionat als gossos. Fins i tot té el seu propi gos que es diu Malibu. Aquesta bella dama li encanta passar el temps amb el seu gos, a qui considera que és la seva amiga propera.\nPaige Wyatt: Net Worth i Social Media\nAmb només 24 anys, Paige ja és una estrella que té molt a oferir a la indústria. Només ha estat en aquest camp durant poc temps, però Paige ja és una figura consolidada. Paige també ha estat una bona fortuna per part dels seus esforços en la indústria de l'entreteniment. Recentment va comprar un jeep 4 * 4 que probablement li va costar milions. També és propietària d’una línia de roba i té un lloc web des del qual ven la seva mercaderia. Així, segons els informes, Paige té un valor net d'1 milió de dòlars. No està malament per a un jove de 24 anys, eh?\nTítol : Paige muntant un cavall.\nMalauradament, Wyatt no està actiu a les xarxes socials. Tot i així, té molts comptes de fan creats després que no és una sorpresa tenint en compte la quantitat de gent que l'estima. Sembla que Wyatt viu sota el radar, però esperem que estigui treballant en un projecte i que torni a estar entre nosaltres més aviat que tard.\nFeu clic per llegir sobre Matt Graham